title: Erin Mielzynski

text: Mielzynski kilpaili ensimmäisen kerran alppihiihdon maailmancupissa Aspenin pujottelussa 29. marraskuuta 2009 ja pääsi heti 30:n parhaan joukkoon, oltuaan 30:s. Toisen kerran hän pääsi maailmancupin pisteille 29. joulukuuta 2010 oltuaan Semmeringin pujottelussa 20:s. Ensimmäisen voittonsa Mielzynski saavutti 4. maaliskuuta 2012 Ofterschwangin pujottelussa. Sitä ennen hän oli ollut parhaimmillaan kolmastoista Zwieselin pujottelussa helmikuussa 2011 ja Courchevelin pujottelussa joulukuussa 2011. Kaudella 2012–2013 Mielzynski sijoittui kolmanneksi Zagrebin pujottelussa.


title: Jessica Kelley

text: Jessica Kelley (s. 5. lokakuuta 1982) on yhdysvaltalainen alppihiihtäjä.


title: Jessica Kelley

text: Hän kisasi ensimmäistä kertaa alppihiihdon maailmancupissa Park Cityssä 28.11.2003. Kelleyn paras maailmancupin sijoitus on 17:s sija Sierra Nevadan suurpujottelusta 24. helmikuuta 2007. Yhdysvaltain mestaruuskisoissa Kelley on voittanut hopeaa ja pronssia suurpujottelussa sekä nuorten MM-kisoissa vuonna 2002 hopeaa suurpujottelussa.


title: Nina Perner

text: Nina Perner (s. 10. helmikuuta 1986) on saksalainen alppihiihtäjä.


title: Nina Perner

text: Perner kilpaili ensimmäisen kerran alppihiihdon maailmancupissa Sierra Nevadassa 25. helmikuuta 2007. Hänen paras maailmancupin sijoituksensa on kahdestoista sija Flachaun pujottelusta 11. tammikuuta 2011. Saksan mestaruuskisoissa Perner on voittanut hopeaa suurpujottelussa ja pujottelussa.


title: Robin Duvillard

text: Robin Duvillard (s. 22. joulukuuta 1983) on ranskalainen maastohiihtäjä.


title: Robin Duvillard

text: Duvillard kilpaili maastohiihdon maailmancupissa ensimmäisen kerran La Clusaz'ssa 6. helmikuuta 2004. Duvillardin paras maailmancupin sijoitus on kuudes sija Davosin 15 kilometrin vapaan hiihtotavan kilpailusta 12. joulukuuta 2009 sekä Davosin 30 kilometrin vapaan hiihtotavan kilpailusta 14. joulukuuta 2013.


title: Robin Duvillard

text: Sotšin olympialaisissa 2014 Duvillard hiihti kolmannen osuuden Ranskan pronssia saavuttaneessa viestijoukkueessa ja sijoittui kuudenneksi 50 kilometrin vapaan hiihtotavan yhteislähtökilpailussa. Falunin MM-kilpailuissa 2015 hän hiihti kolmannen osuuden Ranskan pronssiviestijoukkueessa ja oli 15 kilometrin vapaan kilpailussa yhdestoista.


title: Seraina Boner

text: Seraina Boner (s. 11. huhtikuuta 1982 Davos) on sveitsiläinen maastohiihtäjä.


title: Seraina Boner

text: Boner sijoittui Sotšin olympialaisissa 2014 perinteisen hiihtotavan parisprintissä seitsemänneksi ja vapaan hiihtotavan 30 kilometrin yhteislähtökilpailussa yhdeksänneksi. Falunin MM-kilpailuissa 2015 hän oli vapaan hiihtotavan parisprintissä seitsemäs, 10 kilometrin vapaan kilpailussa yhdeksäs ja 30 kilometrin perinteisen hiihtotavan kilpailussa viidestoista.


title: Seraina Boner

text: Boner kilpaili maastohiihdon maailmancupissa ensimmäisen kerran Davosissa 8. joulukuuta 2002. Bonerin paras maailmancupin sijoitus on 11:s sija, jonka hän saavutti Szklarska Poręban 10 kilometrin perinteisen hiihtotavan yhteislähtökilpailussa tammikuussa 2014. Sveitsin mestaruuskisoissa Boner on voittanut yhden kultamitalin.


title: Robbie Dixon

text: Robbie Dixon (s. 4. tammikuuta 1985) on kanadalainen alppihiihtäjä.


title: Robbie Dixon

text: Dixon kilpaili ensimmäisen kerran alppihiihdon maailmancupissa Lake Louisessa 26. marraskuuta 2006. Dixonin paras maailmancupin sijoitus on neljäs sija sekä Kvitfjellin supersuurpujottelusta 2. maaliskuuta 2008 että Beaver Creekin supersuurpujottelusta 3. joulukuuta 2011. Kanadan mestaruuskisoissa vuonna 2009 Dixon voitti kultaa supersuurpujottelusta ja hopeaa superalppiyhdistetystä.


title: Emelie Wikström

text: Emelie Wikström (s. 2. lokakuuta 1992) on ruotsalainen alppihiihtäjä.


title: Emelie Wikström

text: Hän kilpaili alppihiihdon maailmancupissa ensimmäistä kertaa Garmisch-Partenkirchenissä 30. tammikuuta 2009. Ensimmäiset maailmancupin pisteensä hän sai 29. joulukuuta 2010 oltuaan Semmeringin pujottelussa kolmastoista. Parhaimmillaan hän on sijoittunut maailmancupissa neljänneksi Schladmingin pujottelussa 17. maaliskuuta 2012 ja Squaw Valleyn pujottelussa maaliskuussa 2017.


title: Emelie Wikström

text: Hän sijoittui Sotšin olympialaisissa 2014 pujottelussa kuudenneksi. Hän saavutti Sankt Moritzin MM-kilpailuissa 2017 pronssia joukkuekilpailussa ja oli kahdeksas pujottelussa. Pyeongchangin olympialaisissa 2018 hän sijoittui pujottelussa 12:nneksi.


title: Emelie Wikström

text: Wikström on voittanut Ruotsin mestaruuskisoissa kultaa superalppiyhdistetyssä ja pujottelussa, hopeaa supersuurpujottelussa ja kahdesti pujottelussa sekä sijoittunut kuusi kertaa kolmanneksi.


title: Claire Dautherives

text: Claire Dautherives [kler dotriv] (s. 5. syyskuuta 1982 Saint-Jean-de-Maurienne, Rhône-Alpes, Ranska) on ranskalainen alppihiihtäjä.


title: Claire Dautherives

text: Dautherives kilpaili alppihiihdon maailmancupissa ensimmäistä kertaa Mariborissa 26. marraskuuta 2003. Dautherivesin paras maailmancupin sijoitus on kahdeksas sija Lienzin pujottelussa 29. joulukuuta 2007.


title: Claire Dautherives

text: Ranskan mestaruuskisoissa Dautherives on voittanut pujottelussa kahdesti kultaa ja kahdesti pronssia.


title: Ingeborg Hymander

text: Johanna Eunika Ingeborg Hymander (14. tammikuuta 1865, Helsinki – 19. syyskuuta 1938) oli aikansa keskeinen suomalainen pianopedagogi.


title: Ingeborg Hymander

text: Hänen isänsä oli kirkkomuusikko Johan Hymander ja veljensä urkujenrakentaja Josef Hymander, joka johti Lahden urkutehdasta 1902–1909. Ingeborg Hymander opiskeli Helsingin musiikkiopistossa 1883–1887 ja Saksassa opettajinaan Hans Bischoff, Karl Klindworth, Eugen d'Albert ja Rudolf Breithaupt. Hymander opetti Helsingin musiikkiopistossa, josta tuli 1924 Helsingin konservatorio pianonsoittoa 1889–1936 ja pianopedagogiikkaa 1906–1936. Musiikkiopiston alkeiskoulun tarkastajana hän toimi 1889–1924. Hän teki yhdessä Aline Ahlforsin kanssa oppikirjan "Pianonsoiton alkeiskurssi I–III" (1906) ja kirjoitti oppikirjan "Nuori pianonsoiton opettaja, pianonsoiton opetuksesta" (WSOY 1924).


title: Turo Ahva

text: Turo Ahva (9. lokakuuta 1927 Kuopio – 11. lokakuuta 1990 Kuopio) oli suomalainen jännityskirjailija. Hän käytti myös nimimerkkejä "Turo Arto" ja "Klaus Marno".


title: Turo Ahva

text: Ahvan vanhemmat olivat piirijohtaja Paul Martti Ahva (1897–1964) ja farmaseutti Nanny Gabriela Bergman. Hän kävi sotavuosina 1939–1945 Kuopion yhteiskoulua ja lyseota.


title: Turo Ahva

text: Ahva kirjoitti sodan jälkeen kauhu-, tieteis- ja jännityskertomuksia eri lukemistolehtiin. Ahvan Lehtiyhtymän kustantamissa lehdissä julkaistut rikoskertomukset joissa päähenkilönä oli matematiikan professori Tammisto, julkaistiin myös erillisenä kirjana nimeltä "Aavekärppä".


title: Veli-Jukka Pennala

text: Veli-Jukka Pennala (s. 26. lokakuuta 1953 Seinäjoki) on suomalainen upseeri ja Suomen merivoimien komentaja lokakuun 2013 loppuun saakka. Pennala aloitti tehtävässä 1. syyskuuta 2011 kun aiempi komentaja Juha Rannikko siirtyi Pääesikunnan päälliköksi. Pennala ylennettiin samalla päivämäärällä kontra-amiraaliksi.


title: Veli-Jukka Pennala

text: Pennala toimi merivoimien esikuntapäällikkönä vuodesta 2006 lähtien. Aiemmin Pennala on toiminut muun muassa aluksen ja viirikön päällikkönä sekä esikuntatehtävissä merivoimien joukoissa ja Saaristomeren meripuolustusalueen komentajana vuosina 2001–2005.


title: Veli-Jukka Pennala

text: Hän on valmistunut Merisotakoulun kadettikurssilta käyden merisotalinjan vuonna 1978.


title: Monialuehypoteesi

text: Monialuehypoteesi on paleoantropologi Milford H. Wolpoffin vuonna 1988 esittämä ihmisen evoluution malli, jonka mukaan "Homo erectus" siirtyi Afrikasta noin kaksi miljoonaa vuotta sitten eri puolille maailmaa ja kehittyi ympäristöolojen mukaan paikallisiksi muodoiksi, kuten neandertalinihmiseksi ja nykyihmisen eri populaatioiksi, jotka kuitenkin koko ajan myös risteytyivät keskenään.


title: Monialuehypoteesi

text: Nykyisen yleisesti hyväksytyn alkukoti Afrikassa -teorian mukaan nykyihminen kehittyi Afrikassa noin 100 000–200 000 vuotta sitten ja levittäytyi muille mantereille 50 000–60 000 vuotta sitten syrjäyttäen muut ihmislajit. Nykyihminen on kuitenkin levittäytymisensä jälkeen risteytynyt Afrikan ulkopuolella jonkin verran ainakin neandertalinihmisen ja denisovanihmisen kanssa ja mahdollisesti muidenkin ihmislajien kanssa.


Lääketieteellinen tutkimuslaitos Minerva on Helsingin Meilahdessa Biomedicum 2:ssa toimiva yksityinen tutkimuslaitos, joka on perustettu vuonna 1959. Tutkimuslaitos Minervaa rahoittaa ja ylläpitää Minervasäätiö. Tutkimuslaitoksessa työskentelee kahdeksan tutkimusryhmää, yhteensä noin 40 henkilöä.


title: Lääketieteellinen tutkimuslaitos Minerva

text: Minervassa on sen perustamisesta vuoden 2011 loppuun tehty yhteensä 62 väitöskirjaa.


title: SimGolf

text: SimGolf on Maxisin kehittämä ja julkaisema urheilupeli. Peli julkaistiin Microsoft Windowsille vuonna 1996. Pelissä pelaaja pystyi itse luomaan golf-ratoja ja pelaamaan niillä.


title: Yrjö Aunola

text: Yrjö Antero Aunola (15. maaliskuuta 1918 Oulu – 31. joulukuuta 1986) oli suomalainen kirjailija joka käytti nimimerkkejä "Antero Ala", "Antero Aulamo", "Tero Nola" ja "A. Roina". Varsinaiselta ammatiltaan hän oli kirjaltaja.


title: Yrjö Aunola

text: Aunola kirjoitti 1940-luvulla toimintanovelleja eri lukemistolehtiin muun muassa Seikkailujen maailmaan. Aunola asui vuoteen 1950 saakka Oulussa ja muutti sitten Kokkolaan.


title: Yrjö Aunola

text:
Nimimerkillä "Antero Ala":
Nimimerkillä "Antero Aulamo":
Nimimerkillä "A. Roina":


title: Stavanger Oilers

text: Stavanger Oilers on norjalainen Stavangerin kaupungissa toimiva jääkiekkoseura. Oilers pelaa Norjan pääsarjassa GET-ligaenissa.


title: Stavanger Oilers

text: Stavangerissa toimi 1970-luvulla kaksi jääkiekkoseuraa, Siddis ja Viking. Molempien seurojen toiminta hiljalleen tyrehtyi ja Vikingin lopetettua 1996, ei kaupungissa ollut enää jääkiekkoseuraa.


title: Stavanger Oilers

text: Stavangeriin saatiin uusi jääkiekkoseura, kun suomalainen liikemies Hartti Kristola perusti Oilersin vuonna 2001. Seura liittyi Norjan II-divisioonaan, josta se nousi vuonna 2002 I-divisioonaan ja vuonna 2003 pääsarjaan.


title: Kannushi

text: Kannushi (, ”kami-mestari”, alun perin lausuttu "kamunushi"), toinen nimitys shinshoku (), on šintolaisen pyhäkön ("jinja") ylläpidosta vastaava ja tietyn "kamin" palvontaa johtava henkilö. Sanan "kannushi" muodostavat kirjoitusmerkit luetaan joskus myös "jinshu", mutta merkitys ei muutu.


title: Kannushi

text: Alun perin kannushi toimi välittäjänä kamien ja ihmisten välillä, niin että tavalliset ihmiset saivat tietää kamien tahdon. Kannushi oli ihmeisiin kykenevä ihminen tai pyhä ihminen, joka puhdistautumiseen tähtäävien riittien kautta pystyi toimimaan välikappaleena kamille, mutta myöhemmin sana muuttui synonyymiksi termin "shinshoku" kanssa ja alkoi tarkoittaa pyhäköllä työskentelevää, uskonnollisia seremonioita johtavaa henkilöä.


title: Kannushi

text: Muinaisina aikoina, kun poliittinen ja uskonnollinen valta olivat keskittyneet klaanin sisälle, klaanin päämies tai joku muu virkamies johti sen jäseniä uskonnollisissa menoissa. Myöhemmin tehtävää hoitaneelle henkilölle kehittyi erillinen ja erikoistuneempi rooli. Sana kannushi esiintyy sekä "Kojikissa" (680) että "Nihonshokissa" (720). Niissä keisarinna Jingū ja keisari Suijin ryhtyvät kannushi-papeiksi. Saman pyhäkön sisällä, esimerkiksi Ise-jingūssa tai Ōmiwa-jinjassa, voi toimia erityyppisiä kannushi-pappeja samaan aikaan. Heitä voidaan kutsua muun muassa sanoin "ō-kannushi" (), "sō-kannushi" () tai "gon-kannushi" ().


title: Kannushi

text: Kannushit voivat mennä naimisiin ja heidän lapsensa yleensä jatkavat heidän ammattiaan. Vaikka perinnöllinen asema ei olekaan enää lailla säädelty, se jatkuu käytännössä monissa pyhäköissä. Kannushin pitämillä vaatteilla, kuten "jōella", "ebōshilla" ja "kariginulla", ei ole mitään erityistä uskonnollista merkitystä, vaan ne ovat yksinkertaisesti keisarillisen hovin aiemmin käyttämiä virallisia vaatteita. Tämä on osoitus kamien palvonnan ja keisarin hahmon läheisestä kytköksestä. Muihin kannushin käyttämiin välineisiin kuuluvat "shaku"-rituaalisauva ja "ōnusa"-niminen valkoisilla paperinauhoilla ("shide") koristeltu sauva. Kannushia avustaa uskonnollisessa tai toimistotyössä "mikoksi" kutsuttu nainen.


title: Kannushi

text: Tullakseen kannushiksi noviisin täytyy opiskella šintolaisten pyhäköiden järjestön Jinja honchōn hyväksymässä yliopistossa, tyypillisesti Tokion Kokugakuin-yliopistossa, tai läpäistä pätevyytensä osoittava koe. Myös naiset voivat ryhtyä kannushi-papeiksi, ja lesket voivat seurata aviomiehiään heidän työssään.


title: Jevgeni Ustjugov

text: Jevgeni Romanovitš Ustjugov (, s. 4. kesäkuuta 1985) on venäläinen ampumahiihtäjä ja kaksinkertainen olympiavoittaja.


title: Jevgeni Ustjugov

text: Ustjugov saavutti junioreiden MM-kilpailuissa 2006 kultaa normaalimatkalla ja takaa-ajossa sekä hopeaa viestissä. Saman vuoden EM-kilpailuissa hän sai kultaa junioreiden viestissä. EM-kilpailujen aikuisten sarjassa hän sai hopeaa pikakilpailussa 2009. Vancouverin olympialaisissa 2010 hän voitti yhteislähdössä kultaa ja viestissä pronssia. Lisäksi hän oli normaalimatkalla neljäs sekä pikakilpailussa ja takaa-ajossa viidestoista. Hanty-Mansijskin MM-kilpailuissa 2011 hän sai nolla-ammunnan myötä hopeaa yhteislähtökilpailussa ja hiihti toisen osuuden hopeaa saaneessa Venäjän viestijoukkueessa sekä oli takaa-ajossa kahdestoista ja normaalimatkalla kolmastoista. Ruhpoldingin MM-kilpailuissa 2012 hän oli yhteislähdössä kymmenes. Nové Měston MM-kilpailuissa 2013 hän sijoittui pikakilpailussa yhdeksänneksi. Sotšin olympialaisissa 2014 hän hiihti toisen osuuden kultaa voittaneessa Venäjän viestijoukkueessa. Takaa-ajokilpailussa hän sijoittui viidenneksi.


title: Jevgeni Ustjugov

text: Ustjugov sijoittui maailmancupissa ensimmäisen kerran kymmenen parhaan joukkoon oltuaan kahdeksas Antholzin pikakilpailussa kaudella 2008–2009. Kolmen parhaan joukkoon hän sijoittui ensimmäisen kerran oltuaan seuraavalla kaudella kolmas Hochfilzenin pikakilpailussa. Ensimmäisen voittonsa hän saavutti Pokljukan takaa-ajokilpailussa 20. joulukuuta 2009. Samalla kaudella hän voitti myös Oberhofin pikakilpailun sekä oli toinen Ruhpoldingin yhteislähdössä. Maailmancupin kokonaiskilpailussa hän oli neljäs. Hän voitti yhteislähdön maailmancupin sekä oli neljäs pikakilpailun ja takaa-ajon cupeissa. Kaudella 2010–2011 hän oli toinen Oslon yhteislähtökilpailussa ja neljäs yhteislähtöcupissa. Kaudella 2011–2012 hän oli kolmas Oberhofin pikakilpailussa. Kaudella 2012–2013 hän oli toinen Ruhpoldingin ja Sotšin pikakilpailussa sekä kuudes maailmancupin kokonaiskilpailussa ja kolmas pikakilpailucupissa. Kaudella 2013–2014 Ustjugov sijoittui Ruhpoldingin normaalimatkalla ja Pokljukan yhteislähdössä kolmanneksi. Normaalimatkan cupissa hän oli neljäs.


title: Katharine Isabelle

text: Katharine Isabelle on kanadalainen näyttelijä, joka on esiintynyt muun muassa "Ginger Snaps" -elokuvassa ja sen jatko-osissa sekä elokuvassa "Tuhkimotarina 2". Esiintynyt myös "Supernatural"-televisiosarjassa.


title: Timo Heinonen (koripallovalmentaja)

text: Timo Heinonen (s. 22. helmikuuta 1965) on suomalainen aktiiviuransa lopettanut koripallovalmentaja ja -pelaaja. Hän pelasi pääsarjatasolla Torpan Poikien, Namika Lahden, HoNsUn ja Katajan paidassa. Torpan Poikien paidassa hän voitti kaksi Suomen mestaruutta. Valmentajana Heinonen voitti kaksi SM-hopeaa sekä kolme SM-pronssia.


title: Timo Heinonen (koripallovalmentaja)

text: Kaudella 2005–2006 Heinonen valittiin Korisliigan vuoden valmentajaksi.


title: Vis (joki)

text: Vis on eteläisessä Ranskassa Languedoc-Roussillonin hallintoalueella sijaitseva joki. Sen alkulähde sijaitsee Cévennes-vuoristossa lähellä Alzonin kylää, ja se on Välimereen laskevan Hérault’n sivujoki.


title: Vis (joki)

text: Joen kokonaispituus on 57,9 kilometriä ja sen virtaus on noin 10 kuutiometriä sekunnissa.


title: Vesa E. Syrjänen

text: Vesa Erkki Syrjänen (17. maaliskuuta 1914 Urjala – 26. elokuuta 1972 Forssa) oli suomalainen toimittaja ja kirjailija joka käytti nimimerkkiä "Kapteeni Hell".


title: Vesa E. Syrjänen

text: Syrjäsen vanhemmat olivat Urjalan Sanomien päätoimittajana vuosina 1917–1948 toiminut opettaja Sulo Syrjänen ja opettaja Lempi Syrjänen. Hän opiskeli jonkin aikaa Helsingin yliopistossa mutta ryhtyi sitten toimittaksi. Jatkosodan aikana Syrjänen koulutti virolaisia vapaaehtoisia laskuvarjohyppääjiä joita pudotettiin tiedustelutehtäviin Neuvostoliiton puolelle. Sotien jälkeen Syrjänen toimi Forssassa Hämeen Sanomien aluetoimittajana ja kirjoitti myös pakinoita nimimerkillä "Eerikki".


title: Vesa E. Syrjänen

text:
Omalla nimellä:
Nimimerkillä "Kapteeni Hell":


title: Aprilia Pegaso

text: Aprilia Pegaso 650 on nk. all-round-moottoripyörä, mikä soveltuu asfaltin lisäksi myös sorateille. Varhaisimmissa Pegaso-malleissa käytettiin kestävää itävaltalaista Rotaxin moottoria. Rotaxia on käytetty muun muassa BMW F650 -malleissa.


title: NV Kiinteistösijoitus

text: NV Kiinteistösijoitus Oy on suomalainen kiinteistösijoitusrahastojen hallintaan erikoistunt yhtiö. Yhtiön hallinnoimista sijoitusrahastoista "NV Property Fund I" on perustettu maaliskuussa 2006.


title: NV Kiinteistösijoitus

text:
NV Property Fund I Ky on maaliskuussa 2006 perustettu kommandiittiyhtiö, jonka päätoimiala on kiinteistöjen vuokraus ja kauppa. NV Property Fund I on suljettu rahasto, jonka sijoittajina toimivat Keskinäinen työeläkevakuutusyhtiö Varma,
Nordea Henkivakuutus Suomi Oy ja Valtion eläkerahasto: NV Kiinteistösijoitus Oy toimii NV Property Fund I KY –rahaston vastuunalaisena yhtiömiehenä.


title: NV Kiinteistösijoitus

text: Eläkevakuutusyhtiö Varma, Nordea Henkivakuutus ja Kiinteistömanagement J.Juhola perustivat NV Property Fund I:n vuonna 2006. Sen tavoitekooksi asetettiin noin 1 miljardi euroa ja tavoitekooltaan rahasto oli suurin toistaiseksi perustetuista rahastoista. NV Property Fund I kerrottiin sijoittavan Suomessa kaikkiin muihin kiinteistöihin, paitsi asuinkiinteistöihin. Rahaston tuottovaatimukseksi asetettiin yli 10 % ja velkaantumisasteeksi 70 %. NV Property Fund I luokitellaan nk. "value added" -rahastoksi, jonka tuotot tulevat sekä vuokra- että pääomatuloina. Rahastossa on vain lain edellyttämät kolme sijoittajaa, joista Nordealla ja Varmalla on selkeästi suuremmat osuudet, kuin Kiinteistömanagement J. Juholalla.


title: NV Kiinteistösijoitus

text: NV Property Fund I:n toimitusjohtaja toimii Kari Louhenkilpi, joka on toiminut Nordea Henkivakuutus Suomen kiinteistöjohtajana. Yhtiötä hallinnoi NV Kiinteistösijoitus Oy, jonka toimitusjohtajana toimii Pekka Korhonen ja hallituksen puheenjohtajana Risto Murto. NK Kiinteistösijoitus Oy hallinnoi NV Property Fund I Ky – nimistä rahastoa. NV Property Fund I Ky toimii helsinkiläisen Kiinteistömanagement J. Juhola Oy –kiinteistöjen isännöintiyrityksen postiosoitteessa, jonka toimitusjohtajana ja hallituksen puheenjohtajana toimii Jarmo Juhola.


title: NV Kiinteistösijoitus

text: NV Property Fund on sijoittanut suomalaisiin kiinteistöihin 400 miljoonaa euroa. Yhtiö on ilmoittanut tavoitekookseen miljardi euroa. Yrityksen liikevaihto oli vuonna 2008 oli runsas 13 miljoonaa euroa.


title: NV Kiinteistösijoitus

text: NV Property Fund I Ky toimi kiinteistösijoittaja Docrates Oy:n kiinteistössä; Docrates Oy rakennutti Suomen ensimmäisen yksityisen syöpähoitojen tutkimus- ja palvelukeskuksen Helsinkiin syksyllä 2008. Finnair Facilities Management myi NV Property Fund I Ky:lle ja vuokrasi takaisin pitkillä vuokrasopimuksilla neljä Helsinki-Vantaan lentoaseman alueella sijaitsevaa strategista kiinteistöään syksyllä 2009 77 miljoonan euron kauppahinnalla. NV Property Fund I Ky osti ja vuokrasi edelleen takaisin Nokia Siemens Networkslle Oulun Ruskon 70 000 neliömetrin laajuisen tuotanto- ja tuotekehityskiinteistön joulukuussa 2009.


title: NV Kiinteistösijoitus

text: Keväällä 2010 NV Property Fund I Ky hankki alun perin ruotsalaiselta Peab Oy:ltä Seinäjoelle rakennettavan K-Citymarket-liiketalon omistavan kiinteistöyhtiön koko osakekannan.


title: Lev Deitš

text: Lev Grigorjevitš Deitš (, myös Leo Deutsch; 26. syyskuuta 1855 Tultšin, Kamenets-Podolskin lääni – 4. elokuuta 1941 Moskova) oli venäläinen narodnikki, sosiaalidemokraatti ja myöhemmin yksi menševikkien johtajista.


title: Lev Deitš

text: Lev Deitš syntyi juutalaiseen kauppiasperheeseen. Hän opiskeli Kiovan kymnaasissa ja Baselin yliopiston filosofisessa tiedekunnassa. Vuonna 1874 hän liittyi narodnikkeihin ja osallistui "Južnije buntary" (”Etelän kapinalliset”) -ryhmän toimintaan. Deitš ystävystyi terrorismia vastustaneiden Pavel Akselrodin ja Vera Zasulitšin kanssa. Tästä huolimatta hän osallistui ilmiantaja Nikolai Gorinovitšin murhayritykseen, joutui pidätetyksi, mutta onnistui välttämään tuomion.


title: Lev Deitš

text: Vuonna 1877 Deitš toimi yhtenä Kiovan läänin Tšigirinin kihlakunnan talonpoikaislevottomuuksien organisoijista, jotka pidätettiin ja tuomittiin kuolemaan. Hän onnistui kuitenkin pakenemaan vankilasta ja siirtyi Pietariin, jossa liittyi Zemlja i voljaan ja sen hajottua Tšornyi peredel -järjestöön. Vuonna 1880 Deitš muutti ulkomaille, jossa hän Georgi Plehanovin kanssa osallistui Venäjän ensimmäisen marksilaisen järjestön "Osvoboždenije truda" (”Työn vapautus”) perustamiseen. Vuonna 1884 Saksan viranomaiset pidättivät Deitšin ja luovuttivat hänet Venäjälle Gorinovitšin oikeudenkäyntiin, jossa hänet tuomittiin 13 vuodeksi ja 4 kuukaudeksi pakkotyöhön ja sen jälkeen karkoitettavaksi. Vuonna 1885 hän saapui Karan pakkotyövankilaan. Myöhemmin tuomiota lyhennettiin ja vapaaseen työryhmään päästyään Deitš meni naimisiin poliittisen vangin Marija Ananjinan kanssa. Vuonna 1897 hän siirtyi Sretenskiin ja vaimonsa kuoltua Blagoveštšenskin, jossa työskenteli "Amurski krai" -lehden toimittajana.


title: Lev Deitš

text: Vuonna 1901 Deitš pakeni karkoituspaikastaan Japanin ja Pohjois-Amerikan kautta Müncheniin, jossa osallistui "Iskra" ja "Zarja" -lehtien julkaisemiseen. Venäjän sosiaalidemokraattisen työväenpuolueen toisessa edustajainkokouksessa vuonna 1903 hän liittyi menševikkeihin ja ryhtyi hoitamaan puolueen raha-asioita. Vuonna 1905 Deitš palasi Venäjälle. Tammikuussa 1906 hänet pidätettiin ja karkoitettiin Turuhanskiin. Hän onnistui kuitenkin pakenemaan Suomen kautta ulkomaille. Vuosina 1907–1911 Deitš asui Lontoossa. Hän osallistui sosiaalidemokraattisen työväenpuolueen viidenteen edustajainkokoukseen ja toisen internationaalin kongressiin Stuttgartissa. Vuosina 1911–1916 Deitš asui Yhdysvalloissa, jossa hän julkaisi "Novyi Mir" ja "Svobodnoje Slovo" -lehtiä. Ensimmäisen maailmansodan aikana hän kannatti vallankumouksellisesta taistelusta luopumista sodan ajaksi.


title: Lev Deitš

text: Helmikuun vallankumouksen jälkeen Deitš palasi Pietariin, jossa hän liittyi "Jedinstvo" (”Yhtenäisyys”) -ryhmään ja toimitti samannimistä sanomalehteä. Yhdessä Plehanovin ja Zasulitšin kanssa hän kehotti yhteistyöhön väliaikaisen hallituksen kanssa, kannatti keskusvaltojen vastaisten sotatoimien jatkamista ja varoitti kansalaissodan vaarasta. Lokakuun vallankumoukseen Deitš suhtautui kielteisesti. Vuosien 1917–1918 vaihteessa hän työskenteli "Natšalo" ja "Delo" -lehdissä, mutta luopui pian poliittisesta toiminnasta. Plehanovin kuoltua vuonna 1918 Deitš keskittyi tämän teosten julkaisemiseen sekä kirjoitti vallankumousliikkeen historiaa käsitteleviä tutkimuksia ja muistelmia.


title: Pineville (Louisiana)

text: Pineville on kaupunki Louisianassa, Yhdysvalloissa. Se sijaitsee Rapidesin piirikunnassa Alexandrian naapurina ja kuuluu sen metropolialueeseen. Kaupungin asukasluku on 13 829 (2000) ja pinta-ala 31,3 km².


title: Pineville

text: Pineville on seuraavien paikkojen nimi:


title: Torsten Peltomo

text: Torsten Peltomo, kirjailijanimi Lennart Åkerlund (s. 1920) on suomalainen kirjailija.


title: Torsten Peltomo

text: Peltomon tunnetuin teos on salanimellä "Lennart Åkerlund" kirjoitettu dekkari "Kuolema tulee aina yllättäen". Hän on kirjoittanut lisäksi muutamia näytelmiä omalla nimellään.


title: Torsten Peltomo

text: Peltomo oli Pomarkun yhteiskoulun rehtori 1958-1959.


title: Torsten Peltomo

text:
Omalla nimellä:
Nimimerkillä "Lennart Åkerlund":


title: Fred Baden

text: Frederick Herman Baden vanhempi, joka tunnettiin nimellä Fred Baden (4. toukokuuta 1934 – 17. joulukuuta 2009), oli yhdysvaltalainen demokraattisen puolueen poliitikko, joka toimi louisianalaisen Pinevillen kaupungin kaupunginvaltuutettuna vuosina 1966–1970 ja pormestarina 1970–1998. Hän oli varsinaiselta ammatiltaan putkimies.


title: Classic Albums: Metallica – Metallica

text: Classic Albums: Metallica – Metallica on DVD-dokumentti Metallica-yhtyeen samannimisen levyn tekemisestä. Se on osa Isis Productions / Eagle Rock Entertainmentin julkaisemaa Series 3 Classic Albums -sarjasta. Se julkaistiin 6. marraskuuta 2001, vain kuukauden kuluttua basisti Jason Newsted eroamisesta yhtyeestä.


title: Classic Albums: Metallica – Metallica

text: Dokumentti sisältää tarinan albumin tekemisestä, kuten bändin jäsenien ja heidän uuden tuottajansa Bob Rockin haastatteluja sekä arkistoitua kuvamateriaalia levyttämisestä. Dokumentti sisältää sekä alkuperäisiä kappaleita että demonauhoitteita ja viisi albumilta otettua kappaletta: "Enter Sandman", "Sad But True", "The Unforgiven", "Wherever I May Roam" ja "Nothing Else Matters".


title: Marija Kutitonskaja

text: Marija Ignatjevna Kutitonskaja (, 23. helmikuuta 1856 Odessa – 14. toukokuuta 1887 Irkutsk) oli venäläinen vallankumouksellinen narodnikki.


title: Marija Kutitonskaja

text: Marija Kutitonskaja syntyi aatelisperheeseen. Hän opiskeli naisten kymnaasissa ja työskenteli sen jälkeen Odessan kaupunginduumassa. Vuonna 1876 hän liittyi Ivan Kovalskin johtamaan vallankumoukselliseen narodnikkiryhmään. Kovalskin heinäkuussa 1878 saaman kuolemantuomion jälkeen Kutitonskaja pidätettiin, mutta päästettiin pian vapaaksi takuita vastaan. Toisen kerran hänet pidätettiin kesäkuussa 1879. Kutitonskaja tuomittiin 15 vuoden pakkotyörangaistukseen, jonka Odessan kenraalikuvernööri lievensi neljäksi vuodeksi. Rangaistuksensa hän suoritti Karan pakkotyövankilassa. Heinäkuussa 1882 tuomio muutettiin karkotukseksi ja hänet siirrettiin Taka-Baikalian Akšaan. Syyskuussa 1882 Kutitonskaja yritti murhata Taka-Baikalian kuvernöörin Luka Iljaševitšin poliittisten vankien epäinhimillisen kohtelun takia. Marraskuussa 1882 Tšitan sotaoikeus tuomitsi hänet kuolemaan hirttämällä, mutta Pietarissa tuomio muutettiin elinkautiseksi pakkotyöksi. Mahdollisen ”haitallisen vaikutuksen” takia Kutitonskajaa ei lähetetty Karaan, vaan hänet sijoitettiin Irkutskin vankilaan, jossa hän kuoli tuberkuloosiin.


title: Solid

text: Solid voi tarkoittaa ainakin seuraavia:


title: Ignition (peli)

text: Ignition on Unique Development Studios:n kehittämä ja Virgin Interactiven vuonna 1997 julkaisema autoilupeli. Peli on julkaistu MS-DOS:ille ja Windowsille. Siinä on vajaat kymmenen erilaista kenttää ja erilaisia moodeja, kuten kilpa-ajo, mestaruusajo, ja "Time Trial", jossa pyritään rikkomaan oma aika-ennätys.


title: Mihail Štalenkov

text: Mihail Aleksejevitš Štalenkov (, s. 20. lokakuuta 1965 Moskova, Neuvostoliitto) on venäläinen entinen jääkiekkomaalivahti.


title: Mihail Štalenkov

text: Štalenkov aloitti seurajoukkueuransa Dynamo Moskovassa vuonna 1986 ja hänet valittiin vuonna 1987 Neuvostoliiton liigan vuoden tulokkaaksi. Hän voitti Neuvostoliiton-mestaruuden vuosina 1990, 1991 ja 1992.


title: Mihail Štalenkov

text: Hän siirtyi Pohjois-Amerikkaan vuonna 1992 ja pelasi kaudella 1992–1993 IHL-liigan Milwaukee Admiralsissa. Štalenkov valittiin liigan vuoden tulokkaaksi, minkä jälkeen Mighty Ducks of Anaheim varasi hänet NHL:ään vuoden 1993 varustilaisuuden viidennellä kierroksella numerolla 108.


title: Mihail Štalenkov

text: Štalenkov aloitti uransa NHL:ssä hänet varanneessa Mighty Ducksissa. Venäläismaalivahdin täytyi aluksi tyytyä farmikiekkoon San Diego Gullsin riveissä mutta hänet kutsuttiin ylös seuraavaksi kaudeksi kun Ron Tugnutt myytiin Montreal Canadiensiin 1994. Štalenkov pääsi pelaamaan kakkosmaalivahtina heti Guy Hebertin jälkeen.


title: Mihail Štalenkov

text: Štalenkov menestyi kansainvälisellä tasolla hyvin, pelaten 1998 Venäjän hopeaa voittaneessa joukkueessa tärkeänä osana NHL-tähtiä vilisseissä kisoissa. Kansainvälisestä menestyksestä huolimatta Štalenkov ei koskaan saanut osakseen suurta roolia NHL:ssä kuten muun muassa Nikolai Habibulin onnistui saamaan.


title: Mihail Štalenkov

text: Nashville Predators valitsi Štalenkovin 1998 NHL:n laajennusvaraustilaisuudessa, mutta hän ei koskaan pelannut kyseisessä joukkueessa otteluakaan. Štalenkov myytiin Nashvillestä Edmonton Oilersiin. Oilersissa Štalenkov jakoi ykkösmaalivahdin paikan yhdessä Bob Essensan kanssa. Edmontonin visiitti jäi kuitenkin lyhyeksi kun Štalenkov siirrettiin Phoenix Coyotesiin, jossa hän pelasi aina kauden 1999–2000 alkuun asti, jolloin hänet myytiin Florida Panthersiin. Floridassa Štalenkov pelasi NHL-uransa viimeiset ottelut.


title: Mihail Štalenkov

text: Štalenkov palasi kasvattajaseuraansa Dynamo Moskovaan vuonna 2000. Hän päätti uransa Dynamossa kaudella 2001–2002.


title: Mihail Štalenkov

text: Štalenkov pelasi myös Neuvostoliiton, Itsenäisten valtioiden yhteisön ja Venäjän maajoukkueissa. Hän voitti olympiakultaa Albertvillen talviolympialaisissa vuonna 1992 ja olympiahopeaa Naganon talviolympialaisissa vuonna 1998.27. maaliskuuta 2012 uutisoitiin Štalenkovin kadonneen hänen palattuaan Moskovaan Magnitogorskista valmentamasta maalivahteja. Hän soitti vaimolleen sunnuntaina 25. maaliskuuta 2012 Moskovan Vnukovon lentokentältä, mutta ei palannut enää kotiinsa. Štalenkovin vaimo teki tämän jälkeen katoamisilmoituksen miehestään.


title: Venäjän koripallon superliiga-kausi 2006–2007

text: Kausi 2006–2007 oli 16. kausi, jolloin pelattiin Venäjän koripallon superliigan mestaruudesta. Kauden voitti PBK TsSKA Moskova.


title: Pesäpallon SM-sarja 1959

text: Pesäpallon SM-sarja 1959. Pallo-Toverit onnistui lopultakin voittamaan Suomen mestaruuden, jota seura oli jahdannut SM-kilpailujen alusta saakka. Nousijat Hongikko ja Imatra pelasivat mainiosti, kun taas hallitseva mestari Kiri onnistui vaivoin säilyttämään sarjapaikkansa; mm. Eino Kaakkolahden siirtyminen Hongikkoon heikensi joukkuetta huomattavasti. Oulun Lippo ja Rauman Fera kävivät haistelemassa SM-sarjan meininkiä, molempien visiitin jäädessä ranskalaiseksi.


title: Pesäpallon SM-sarja 1959

text: Pallo-Toverit voitti 26.9. Vimpelin tasaisessa kamppailussa 9-7. Seuraavana päivänä oli kaikilla muilla joukkueilla peli, paitsi Pallo-Tovereilla, jotka saivat sivusta seurata miten Kouvolan Pallonlyöjät rynnisivät mestaruuteen. Kaikeksi yllätykseksi KPL kuitenkin hävisi kotonaan LMV:lle (johdettuaan jo 5-0) ja Pallo-Tovereiden mestaruusjuhlat saivat alkaa. Vimpeli, jonka mestaruushaaveet olivat haihtuneet edellispäivänä, pystyi kuitenkin voittamaan Puna-Mustat ja nousi sekin Kouvolan ohi hopeasijalle.


title: Pesäpallon SM-sarja 1959

text: Neljä viimeistä joukkuetta putosi sarjasta. Tilalle nousivat suomensarjan lohkovoittajat Kuopion Kelta-Mustat, Haminan Palloilijat, Vaasan Maila ja Muhoksen Urheilijat.


title: Pesäpallon SM-sarja 1959

text: Pallo-Toverit: Rauno Mäntynen, Olavi Kuismanen, Unto Hardén, Pekka Hakala, Esko Halonen, Matti Jokinen, Esko Lignell, Uuri Ståhlhammar, Taisto Tikkanen, Esko Salminen, Seppo Lignell.


title: Pesäpallon SM-sarja 1959

text: Lahti ja Vaasa putosivat sarjasta.


title: Pesäpallon SM-sarja 1959

text:
Pallo-Toverit: Anja Rummukainen,
Auli Liesto,
Irmeli Krogerus,
Leena Liimatainen,
Liisa Varo,
Marja Muukkonen,
Seija Knuutila,
Sinikka Karjala,
Sinikka Takasalo,
Tuula Rantanen,
Tytti Kaija.


title: Authari

text: Authari (n. 540 – 5. syyskuuta 590) oli langobardien kuningas vuosina 584–590. Hän oli edellisen kuninkaan Klefin poika.


title: Authari

text: Klefin kuoltua ylimystö ei suostunut nimittämään tälle seuraajaa, ja seurasi kymmenen vuoden interregnum, joka tunnettiin herttuoiden valtakautena. Vuonna 575 frankkien kuningaskunnan Austrasian armeija työntyi hajanaiseen Pohjois-Italiaan, ja Bysantin keisari Tiberius II Constantinus ryhtyi neuvottelemaan liitosta frankkien kanssa. Langobardit pelkäsivät vihollistensa mahdollista liittoutumista ja päättivät valita uuden kuninkaan yhdistääkseen voimansa. Ylimykset valitsivat kuninkaaksi Autharin, joka joutuikin sotimaan koko hallintokautensa Bysanttia ja frankkeja vastaan. Authari kuoli 5. syyskuuta 590, mahdollisesti myrkytyksen uhrina.


title: Sami Helenius (tanssija)

text: Sami Helenius (s. 25. heinäkuuta 1977 Kaarina) on suomalainen tanssija. Helenius on voittanut puolisonsa Jutta Heleniuksen (o.s. Markkanen) kanssa kolme SM-pronssimitalia 10-tanssissa amatööriluokassa vuosina niin 2003–2005. Ammattilaisluokassa pari on voittanut myös 10-tanssin SM-kultaa. Vuonna 2009 hän oli ensimmäisen kerran mukana "Tanssii tähtien kanssa" -ohjelmassa, parinaan Rosa Meriläinen. Helenius ja Meriläinen sijoittuivat kilpailussa kolmanneksi. Hän on ollut mukana ohjelmassa myös vuonna 2010 Satu Silvon, vuonna 2011 Satu Ruotsalaisen, vuonna 2012 Sari Multalan ja vuonna 2017 Hanna Sumarin tanssiparina.


title: Luděk Čajka

text: Luděk Čajka (3. marraskuuta 1963, Gottwaldow, Tšekkoslovakia – 14. helmikuuta 1990) oli tšekkoslovakialainen jääkiekkoilija. Hän oli New York Rangersin 115. varaus vuoden , mutta ei koskaan pelannut NHL:ssä. Hän pelasi Tšekkoslovakian pääsarjassa TJ Gottwaldowin, HC Dukla Jihlavan ja HC Zlínin joukkueissa. Čajka voitti Dukla Jihlavassa Tšekkoslovakian mestaruuden 1985. Hän oli mukana myös pronssia voittaneessa Tšekkoslovakian joukkueessa vuoden 1987 maailmanmestaruuskilpailuissa. Čajka pelasi urallaan kaikkiaan 265 liigaottelua ja 53 maaottelua.


title: Luděk Čajka

text: 6. tammikuuta 1990 Čajka sai vakavia vaurioita selkärankaansa törmätessään laitaan kiekontavoittelutilanteessa toisen pelaajan kanssa (vanhoilla pitkän kiekon säännöillä). Hän halvaantui ja oli koomassa kuolemaansa 14. helmikuuta asti. Zlínin jäähalli Stadion Luďka Čajky on nimetty hänen mukaansa. Čajkan tapaus oli yksi merkittävimmistä tekijöistä IIHF:n muuttaessa pitkän kiekon sääntöjä niin, ettei puolustavan pelaajan kosketusta enää tarvittu.


title: 2 of One

text: 2 of One on 6. kesäkuuta 1989 julkaistu video, joka sisältää kaksi versiota Metallican vuoden 1989 musiikkivideosta ”One” heidän albumiltaan "...And Justice for All".


title: 2 of One

text: Videon ovat ohjanneet Bill Pope ja Michael Salomon Los Angelesissa, Kaliforniassa. Videossa näyttelevät Metallican jäsenet James Hetfield, Kirk Hammett, Jason Newsted ja Lars Ulrich. Kappaleen musiikkivideo sisältää leikkeitä Dalton Trumbon vuoden 1970 sodanvastaisesta elokuvasta "Sotilaspoika".


title: 2 of One

text: Kaikki osat "2 of Onesta" on sisällytetty myös vuonna 2006 julkaistulle DVD:lle "".


title: Uuri Ståhlhammar

text: Uuri Albert Ståhlhammar (29. toukokuuta 1935 Helsinki – 5. joulukuuta 1994 Riihimäki) oli suomalainen pesäpalloilija.


title: Uuri Ståhlhammar

text: ”Stolu” aloitti pesäpalloilun Napialan Pyrkivässä. Hän saavutti ensimmäisen SM-mitalinsa, nuorten hopean vuonna 1948 Tervakosken Padon joukkueessa ja pelasi ensimmäisen kerran SM-sarjassa Katajanokan Haukoissa 1957 ja 1958. Seuraavat kaksi kautta hän edusti Pallo-Tovereita, jonka riveissä hän voitti ainoan Suomen mestaruutensa vuonna 1959. 1960-luvulla hän edusti Puna-Mustia.


title: Uuri Ståhlhammar

text: Stolu osallistui kahdeksaan Itä–Länsi-otteluun ja seitsemään Liitto–Lehdistö-otteluun. Vuonna 1964 hän oli SM-sarjan lyöjäkuningas sekä Suomen vuoden pesäpalloilija vuosina 1959 ja 1964. Hänen ulkokentän pelipaikkansa oli kakkospolttaja ja lukkari. Vielä vuonna 1972 hän pelasi SM-sarjassa Puna-Mustien lukkarina.


title: Petri Ojala

text: Petri Ojala (s. 21. elokuuta 1964 Renko) on Ilves ry:n puheenjohtaja ja entinen suomalainen jalkapalloilija.


title: Petri Ojala

text: Keskikentällä ja hyökkääjänä pelannut Ojala nousi Ilveksen edustusmiehistöön kaudella 1983. Hän pelasi Ilveksessä vuoteen 1994 voittaen seurassa Suomen-mestaruuden (1983), hopean (1985), pronssin (1984) ja Suomen cupin kaudella 1990. Hän toimi joukkueen kapteenina kausina 1989–90 ja 1992. Peliuran jälkeen Ojala jäi valmentamaan FC Ilvestä mm. Arto Uimosen kakkosvalmentajana.


title: Petri Ojala

text: Ojala pelasi uransa aikana 257 pääsarjaottelua ja teki niissä 11 maalia. Ojala kuului myös nuorisomaajoukkueiden vakiopelaajiin pelaten 18 ottelua vuosina 1980–1983, lisäksi hänellä on tilillään 6 euro-ottelua Ilveksen osallistuttua UEFA Cupiin ja Cup voittajien Cuppiin.


title: Quinn

text: Quinn on muun muassa seuraavien henkilöiden sukunimi:


title: Tuhat loistavaa aurinkoa

text: Tuhat loistavaa aurinkoa on Khaled Hosseinin kirjoittama romaani. Englanninkielinen alkuteos "A Thousand Splendid Suns" julkaistiin vuonna 2007 ja Otavan kustantama suomennos vuonna 2008. Kirjan käänsi suomeksi Kristiina Savikurki.


title: Tuhat loistavaa aurinkoa

text: Kirja on jaettu neljään osaan. Ensimmäinen osa keskittyy Mariamiin, toinen osa Lailaan, kolmannessa osassa keskitytään Lailaan ja Mariamiin vuorotellen ja viimeisessä osassa pelkkään Lailaan.


title: Tuhat loistavaa aurinkoa

text: Mariam asuu kolbassa äitinsä kanssa. Jalil, Mariamin isä, on varakas mies joka asuu kaupungissa kolmen vaimon ja usean lapsen kanssa. Koska Mariam on avioton lapsi, hän ei voi asua Jalilin perheen kanssa, mutta Jalil käy Mariamin luona torstaisin. Kun Mariam täyttää 15, hän haluaa, että Jalil veisi hänet katsomaan Pinokkiota elokuviin. Kun Jalil ei tule paikalle, Mariam patikoi kaupunkiin ja menee Jalilin taloon. Jalil kieltäytyy tapaamasta tytärtään ja Mariam päättää nukkua jalkakäytävällä. Aamulla Mariam palaa kotiinsa ja löytää äitinsä hirttäytyneenä. Silloin Mariam viedään isänsä kotiin. Jalil naittaa Mariamin Rashidille. Rashid on Mariamia 30 vuotta vanhempi suutari Kabulista. Mariam muuttaa Kabuliin Rashidin kanssa ja tulee raskaaksi. Mariam saa kuitenkin keskenmenon, kuten jokaisella raskauskerralla sen jälkeenkin. Tästä syystä Rashid alkaa halveksia ja kohdella väkivaltaisesti vaimoaan.


title: Tuhat loistavaa aurinkoa

text: Samassa naapurustossa asuvat Laila-niminen tyttö ja Tariq-niminen poika, jotka ovat parhaita ystäviä. Sodan syttyessä Afganistanissa Kabulia aletaan pommittaa. Tariqin perhe päättää muuttaa Kabulista ja Laila ja Tariq rakastelevat jäähyväisiksi. Lopulta myös Lailan perhe päättää lähteä Kabulista, mutta heidän pakatessaan ohjus osuu heidän taloonsa ja Lailan vanhemmat kuolevat. Vakavasti loukkaantunut Laila viedään Rashidin ja Mariamin kotiin hoidettavaksi.


title: Tuhat loistavaa aurinkoa

text: Parannuttuaan vammoistaan Laila huomaa odottavansa Tariqin lasta. Hän menee naimisiin Rashidin kanssa, joka on innokas saamaan nuoren ja viehättävän toisen vaimon. Laila, joka on kuullut Tariqin kuolleen, synnyttää tytön, Azizan. Rashid on tyytymätön ja epäilevä, ja hänestä tulee vieläkin loukkaavampi vaimojaan kohtaan. Mariam ja Laila yrittävät paeta Rashidin luota ja Kabulista, mutta he jäävät kiinni bussiasemalla, kun mies ketä he pyysivät esiintymään veljenään ilmiantaa heidät. Kotona Rashid hakkaa heidät henkihieveriin ja on vähällä tappaa Azizan.


title: Tuhat loistavaa aurinkoa

text: Muutaman vuoden kuluttua Laila synnyttää Rashidin pojan, Zalmain. Talibanien valta on kasvanut ja Kabulista on tullut hyvin köyhä. Rashidin työpaikka palaa ja hänen on pakko mennä tekemään töitä joihin ei ole kovin kykenevä. Rahat ovat lopussa, joten Aziza viedään orpokotiin.


title: Tuhat loistavaa aurinkoa

text: Eräänä päivänä Tariq ilmestyy Rashidin ovelle. Tariqin ja Lailan tunteet roihahtavat liekkeihin ja he juttelevat monta tuntia. Rashidin palattua kotiin Zalmai kertoo vieraasta. Rashid alkaa raa’asti hakata Lailaa, jolloin Mariam pelastaa Lailan tappamalla Rashidin lapiolla. Mariam tunnustaa tappaneensa Rashidin ja hän viettää kymmenen päivää naisvankilassa ennen kuin hänet teloitetaan. Laila ja Tariq pakenevat lasten kanssa Pakistaniin. Kun talibanien valta romahtaa, he palaavat Afganistaniin. He käyvät Mariamin lapsuudenkodissa ja Laila löytää Jalilin Mariamille jättämän paketin: Pinokkio-videon, vähän rahaa ja kirjeen. Laila lukee kirjeen, jossa Jalil kertoo katuvansa Mariamin lähettämistä pois. Laila ja Tariq palaavat Kabuliin, jossa he korjaavat sodassa tuhoutuneen orpokodin. Siellä Laila ryhtyy opettamaan lapsia.


title: Dmitri Romanov (ampuja)

text: Dmitri Romanov (s. 1987) on venäläinen riistamaaliampuja ja maailmanmestari.


title: Dmitri Romanov (ampuja)

text: Romanov on osallistunut MM-kilpailuihin sekä poikien että miesten sarjassa. Poikien sarjassa hän on kerännyt seitsemän kultaa, neljä hopeaa ja kaksi pronssia. Miesten sarjassa Romanovilla on viisi kultaa, hopea ja kaksi pronssia.


title: Pentti Katainen

text: Pentti Olavi Katainen (s. 20. toukokuuta 1937 Helsinki) on monipuolinen suomalainen palloilija, jonka päälajit olivat pesäpallo ja jääkiekko.


title: Pentti Katainen

text: Pentti "Kiukki" Katainen oli pesäpallossa Suomen parhaita 1960-luvun sisäpelaajia. Hän voitti SM-sarjan lyöjäkuninkuuden vuosina 1961 ja 1965; jälkimmäisellä kerralla hän löi 3 + 53 = 56 juoksua, joka oli SM-sarjan ennätys vuoteen 1972 saakka. Katainen voitti SM-sarjassa kolme hopeaa ja kaksi pronssia, ja hänet valittiin Itä–Länsi-otteluun vuosina 1960 ja 1961 sekä Liitto–Lehdistö-otteluun neljä kertaa.


title: Pentti Katainen

text: Koripallossa Katainen saavutti kaksi SM-hopeaa Työväen Maila-Poikien joukkueessa.


title: Pentti Katainen

text: Myös jääkiekossa Katainen kuului 1960-luvulla Suomen parhaimmistoon. Hän pelasi Helsingin Jalkapalloklubin edustusjoukkueessa useita vuosia SM-sarjassa, voitti maalikuninkuuden vuonna 1962 ja pelasi yhdessä A-maaottelussa sekä kuudessa nuorten maaottelussa. Hän pelasi SM-sarjassa kaudet 1956-66.


title: Pentti Katainen

text: Hän toimi urheilu-uransa jälkeen valmentajana Jokereissa mm. Jari Kurrin juniori- sekä vastuuvalmentajana .


title: Pentti Katainen

text:
Jääkiekkoliiton hallituksessa ja valtuustossa Katainen toimi 80-luvulla monta vuotta. Joukkueenjohtajana myös alle 20-vuotiaiden ja miesten maajoukkueissa. NHL-seura Atlanta Thrashersin kykyjenetsijänä hän toimi vuosina 1998-2006. Tuona aikana Thrashers varasi mm. maalivahdit Pasi Nurmisen ja Kari Lehtosen.
Pentti Katainen sai liikuntaneuvoksen arvonimen vuonna 2000.


title: Hopeavatsamuura

text: Hopeavatsamuura ("Myrmelastes leucostigma") on Amazonasin alueella Etelä-Amerikassa tavattava puumuuriin kuuluva varpuslintu.


title: Hopeavatsamuura

text: Kooltaan hopeavatsamuura on 14,5–15 cm. Koiraan selkä ja päälaki ovat väriltään tumman harmaat. Vatsa on hopeanharmaa ja värin tummuus vaihtelee alalajeittain. Harmaissa siivissä on valkoisia täpliä. Täplien koko riippuu niin ikään alalajista. Perä on väritykseltään ruskea. Naaraan selkä on väriltään tumman punaruskea ja siipien pilkut ovat punaruskeita. Naaraan pää on harmaa ja vatsa punaruskea. Värin tummuus vaihtelee alalajeittain. Nokka on pitkähkö ja alapuolelta tummempi kuin yläpuolelta. Hopeavatsamuuraa on vaikea erottaa muista liuskemuurien suvun lajeista, erityisesti liuskemuurasta ("Schistocichla schistacea"). Liuskemuuran nokka on kuitenkin hieman lyhyempi ja täysin musta. Liuskemuura on myös väritykseltään hieman hopeavatsamuuraa tummempi.


title: Hopeavatsamuura

text: Hopeavatsamuuraa tavataan Surinamesta, Guyanasta, Ranskan Guyanasta ja Amazonasin alueen Brasiliasta, Lisäksi lajia tavataan Venezuelan lounaiskärjestä ja Kolumbian, Ecuadorin sekä Perun itäosista. Lajin elinympäristöä ovat metsät ja metsien reunamaat erityisesti pienien jokien ja kosteiden paikkojen lähettyvillä. Yleensä lajin elinympäristöt sijaitsevat alle 1 000 metrin korkeudella merenpinnasta, mutta Perussa ja Venezuelassa lajin on todettu elävän jopa yli 1 500 metrin korkeudella sijaitsevissa metsissä.


title: Hopeavatsamuura

text: Hopeavatsamuurat liikkuvat yleensä pareittain tai pieninä ryhminä. Laji ei muodosta sekaparvia muiden lintujen kanssa. Hopeavatsamuuran lisääntymiskausi on heinäkuussa.


title: Diego Fortuna

text: Diego Fortuna (s. 14. helmikuuta 1968 Vicenza) on entinen italialainen kiekonheittäjä. Hän edusti maataan kesäolympialaisissa vuosina 1996 ja 2000, mutta ei selviytynyt kummallakaan kerralla loppukilpailuun: Atlantassa 1996 hän sijoittui karsinnassa 19:nneksi tuloksella 60,08 m ja Sydneyssä 2000 sijalle 14 tuloksella 62,24 m. Hän voitti kultamitalin Välimeren kilpailuissa vuonna 2001.


title: Andri Telesnenko

text: Andri Vasylovytš Telesnenko (, s. 12. huhtikuuta 1966 Odessa, Ukrainan SNT, Neuvostoliitto) on ukrainalainen jalkapallovalmentaja ja entinen jalkapalloilija, joka toimii Tšornomorets Odessan valmennusryhmässä. Pelipaikaltaan hän oli keskuspuolustaja.


title: Andri Telesnenko

text: Telesnenko saapui Ukrainasta Suomeen vuonna 1992 vahvistamaan Veikkausliigan uutta oululaisseuraa FC Oulua. Kahtena kautena, vuonna 1992 Veikkausliigassa ja seuraava 1993 Ykkösessä, hän osoitti taitoa ja varmuutta, jota Veikkausliigaan vuodeksi 1994 noussut FC Oulu olisi tarvinnut sarjapaikkansa säilyttämiseksi.


title: Andri Telesnenko

text: Hän kuitenkin lähti Suomesta ja edusti seuraavina vuosina israelilaista Hapoel Beersebaa pelaten sarjapelien lisäksi neljä UEFA Cup-ottelua. Samana kautena hän esiintyi Kauden 1995–1996 jälkeen hän siirtyi Moldovaan edustaen seuraavat neljä kautta FC Zimbru Chișinăuta, jossa hän maansa sarjapelien ja niissä saavutetun kolmen Moldovan mestaruuden lisäksi pelasi kaikkiaan 12 Mestarien liigan karsintaottelua ja kaksi UEFA Cup-ottelua saksalaista Hertha BSC:tä vastaan. Sen jälkeen Telesnenko palasi Ukrainaan. Pelaajauransa jälkeen hän on toiminut mm. kasvattajaseuransa Tšornomorets Odessan valmennusryhmässä.


title: Andri Telesnenko

text: Telesnenko edusti Ukrainan maajoukkuetta kolmesti vuosina 1994–1995, pelaten kahdessa EM-karsintaottelussa.


title: Kolme pientä porsasta (lyhytelokuva)

text: Kolme pientä porsasta on vuonna 1933 ilmestynyt lyhyt animaatioelokuva, joka voitti Oscar-palkinnon. Sen tuotti Walt Disney Productions ja levittäjänä toimi United Artists. Elokuva kuuluu Silly Symphonies -musiikkielokuvien sarjaan. Tarina perustuu vanhaan samannimiseen satuun, jossa Iso paha susi yrittää napata kolme omat talonsa rakentanutta porsasta. Susi puhaltaa jokaisen talon kumoon lukuun ottamatta viimeisen porsaan rakentamaa tiilitaloa. Ainoa muutos, jonka Disney teki varsinaiseen tarinaan, oli loppu. Sadussa susi keitetään, mutta elokuvassa se vain polttaa takamuksensa kuumassa vedessä ja pakenee.


title: Kolme pientä porsasta (lyhytelokuva)

text: Elokuva saavutti huomattavaa suosiota ilmestymisvuonnaan, ja sen tunnussävelmästä "Pahaa sutta ken pelkäisi" (säv. Frank Churchill) on tullut hyvin tunnettu. Taiteilija Fred Moore, joka on osittain vastuussa "disneymäiseksi" kutsutusta söpöstä tyylistä, animoi porsaat. Elokuvaa esitettiin monissa teattereissa kuukausien ajan ja sille tehtiin useita jatko-osia, mutta ne eivät olleet yhtä suosittuja kuin alkuperäinen. Nykyään elokuvan hahmot (kolme pientä porsasta ja Iso paha susi, nimellä Sepe Susi) esiintyvät Aku Ankka -lehdessä.


title: Ray-Ban

text: Ray-Ban on Bausch & Lombin vuonna 1937 perustama aurinko- ja silmälasimerkki. Vuonna 1999 Bausch & Lomb myi aurinkolasiliiketoimintansa italialaiselle Luxottica Groupille. Ray-Banit ovat aina olleet hyvin suosittuja julkisuuden henkilöiden keskuudessa.


title: Ray-Ban

text: Ray-Ban-aurinkolasit suunniteltiin alun perin Yhdysvaltain armeijan ilmavoimille, jotka tarvitsivat tyylikkäät lasit suojaamaan lentäjien silmiä auringolta. Ensimmäiset lentäjämalliset metallisankaiset mutta kevyet Ray-Banit valmistettiin vihreästä heijastuksia vähentävästä materiaalista, ja ne pystyivät suodattamaan pois ultraviolettisäteilyn.


title: Ray-Ban

text: Ray-Banit saivat näkyvyyttä toisessa maailmansodassa kun kenraali MacArthur näyttäytyi ne silmillään lehtikuvissa. Vuonna 1952 Ray-Ban alkoi valmistaa muovikehyksistä "Wayfarer"-mallia, josta tuli suurta muotia Yhdysvalloissa kaikissa sosiaaliluokissa ja myös naisten keskuudessa. Ray-Baneissa näyttäytyivät tuolloin Audrey Hepburn, Bob Dylan, Andy Warhol, James Dean, Marilyn Monroe, Roy Orbison, John Lennon ja monet muut tähdet.


title: Ray-Ban

text: 1970-luvulla Ray-Banien suosio hiipui kilpailijoiden tuotua räväkämpiä malleja markkinoille. 1980-luvulla yhtiö ryhtyi solmimaan menestyksekkäitä sopimuksia lasien näkymisestä televisiossa ja elokuvissa, kuten "The Blues Brothers", Tom Cruisen "Riskibisnes" ja "Top Gun", "Reservoir Dogs", "Miami Vice" ja "Konnankoukkuja kahdelle". Myös musiikkitähdet kuten Madonna, Michael Jackson, U2 ja Debbie Harry nähtiin Ray-Banit silmillään.


title: Ray-Ban

text: 1990-luvulla Ray-Banit menivät taas pois muodista palatakseen vuoden 2007 jälkeen lehtien kansiin, kun klassisista Wayfarereista luotiin uusia, entistä värikkäämpiä malleja. Vuodesta 2008 lähtien Ray-Ban on järjestänyt "Ray-Ban Room" -näyttelyhuoneita suurilla musiikkifestivaaleilla.


title: Ray-Ban

text: Ray-Baneissa käytetään polarisoituja- tai lasilinssejä ja hiilikuitua, ja niiden UV-suoja on 100-prosenttinen.


title: Luunelonen (yhtye)

text: Luunelonen on suomalainen yhtye. Kun Kolmas Nainen hajosi niin kolme sen entistä jäsentä etsi uuden laulusolistin ja perusti Luunelonen-yhtyeen.


title: Pesäpallon SM-sarja 1960

text: Pesäpallon SM-sarjassa 1960 Vimpelin Veto voitti historiansa ensimmäisen mestaruuden. Päätösottelussa kaatui pronssista taistellut Helsingin Pallo-Toverit niukasti 3-1.


title: Pesäpallon SM-sarja 1960

text: Neljä viimeistä joukkuetta putosi sarjasta. Tilalle nousivat suomensarjan lohkovoittajat Puurtilan Kisa-Pojat, Loimaan Palloilijat, Puna-Mustat ja Halsuan Toivo.


title: Pesäpallon SM-sarja 1960

text: Vimpelin joukkue: Paavo Mäkelä, Markus Lakaniemi, Viljo Niemi, Rauno Latvala, Veikko Latvala, Väinö Lillström, Kalervo Havinen, Jaakko Nygård, Kyösti Latvala, Väinö Hautala, Matti Lehto


title: Pesäpallon SM-sarja 1960

text: Vaasan ja Imatran ottelu päättyi kentällä 2-2, mutta IPV:n protestin johdosta Vaasa tuomittiin hävinneeksi.


title: Pesäpallon SM-sarja 1960

text: Nurmo ja Tampere putosivat.


title: Pesäpallon SM-sarja 1960

text: Uusinta mestaruudesta: Työväen Mailapojat - Pallo-Toverit 10-7


title: Pesäpallon SM-sarja 1960

text: Mestarit: Marjatta Lepistö, Anja Ilonen, Anja Niemi, Sirpa Ikonen, Sirkka Kämäräinen, Terttu Kämäräinen


title: Dionne Pounds

text: Dionne Mai Christina Pounds (s. 5. marraskuuta 1984 Kotka) on suomalainen koripalloilija. Hän on pituudeltaan 174-senttinen.


title: Dionne Pounds

text: Pounds aloitti uransa Kotkan Työväen Palloilijoissa ja voitti Peli-Karhujen joukkueessa Suomen cupin. Hän siirtyi vuonna 2002 Yhdysvaltoihin ja edusti siellä Pasadena City Collegea ja Lamar Universitya.


title: Dionne Pounds

text: Pounds palasi Suomeen ja Peli-Karhujen joukkueeseen joulukuussa 2007 valmistuttuaan yliopistosta pääaineenaan sisustussuunnittelu. Keväällä 2008 hän voitti SM-kultaa ja keväällä 2009 SM-pronssia.


title: Dionne Pounds

text: Pounds oli SM-sarjan tilastoykkönen onnistuneitten kolmen pisteen heittojen lukumäärässä kausina 2007–2008 (2,3 / ottelu) ja 2008–2009 (2,61 / ottelu).


title: Dionne Pounds

text: Heinäkuussa 2016 Pounds teki sopimuksen Espoo Unitedin kanssa.


title: Dionne Pounds

text: Dionne Poundsin isä Larry Pounds on yhdysvaltalaissyntyinen, sittemmin Suomen kansalaisuuden saanut koripalloilija ja koripallovalmentaja.


title: The Unnamed Feeling

text: "The Unnamed Feeling" on kolmas single heavy metal -yhtye Metallican v. 2003 albumilta "St. Anger". Kappale kertoo nimeämättömästä tunteesta (Hetfieldin mukaan ahdistuksesta), jota henkilö tuntee, kun hän on lähellä hallinnan menettämistä, juuri ennen kuin hän panikoi.


title: The Unnamed Feeling

text: Kappale julkaistiin musiikkivideon kanssa singlenä ainoastaan Australiassa. Se julkaistiin EP-levyn osana Isossa-Britanniassa. Malloyssin ohjaamalla videolla yhtye soitti lähes tyhjässä huoneessa, jonka seinät vähitellen lähenivät heitä läpi koko kappaleen. Tähän liittyi visuaalisia tarinoita useista ihmisiä kokemassa "nimeämättömän tunteen" omalla tavallaan.


title: The Unnamed Feeling

text: CD-singlen kansikuva valittiin kilpailulla, jossa fanit saivat esittää omia taideteoksia. Voittaja oli yksittäinen kuva mustasta sydämestä, valkoisella karkeasti hahmoteltulla ääriviivalla ja mustalla taustalla (vaikka singlen etukannessa on "Monster" heidän toisista singleistä St. Anger ja Some Kind of Monster).


title: Kyläsaaren jätteenpolttolaitos

text: Kyläsaaren jätteenpolttolaitos oli Helsingin Kyläsaaressa 1960-luvulta vuoteen 1983 toiminut huonomaineinen jätteenpolttolaitos. Jätettä paloi enimmillään 100 000 tonnia vuodessa. Tuolloin ei ollut ilmansuojelulakia eikä noki- ja savupäästöjä vähentävää tekniikkaa, joten laitos aiheutti haittaa ympäristölleen. Helsingin kaupungin halutessa kolminkertaistaa laitoksen toiminnan nousi sitä vastaan vuonna 1979 kansalaisliike. Liikkeen toiminnan seurauksena laitos suljettiin vuonna 1983 ja päätettiin ettei uutta rakenneta. Liikkeen laatiman vaihtoehtoisen jätehuoltosuunnitelman seurauksena Helsingissä alettiin enemmän pohtia ja kehittää sekä toteuttaa kierrättämistä. Laitoksen maamerkki, savupiippu, räjäytettiin vuonna 1988. Pääkaupunkiseudun Kierrätyskeskus aloitti vuonna 1990 toimintansa jätteenpolttolaitoksen entisessä rakennuksessa.


title: YL:n Pelimiehet

text: YL:n Pelimiehet on suomalainen kuoro jota yhdistää Ylioppilaskunnan laulajat.


title: Monster Energy

text: Monster Energy on Hansen Naturalin vuonna 2002 markkinoille tuoma yhdysvaltalaisvalmisteinen energiajuoma. Valmisteen logona on M-kirjainta muistuttava kuvio, joka on tyylitelty näyttämään raapaisujäljeltä. Kuten muutkin energiajuomat, Monster sisältää runsaasti kofeiinia ja sokeria.


title: Monster Energy

text: Yhdysvalloissa FDA epäilee viiden ihmisen kuolleen juotuaan Monsteria.


title: Monster Energy

text: Myynnissä olevat maut


title: Venäjän supercup

text: Venäjän supercup () on venäläinen vuosittainen jalkapallo-ottelu, jossa kohtaavat Venäjän valioliigan ja Venäjän cupin voittaneet joukkueet. Ottelu pelataan kauden alussa, yleensä heinäkuussa. Ensimmäisen kerran supercup pelattiin 2003.


title: Jazz Society Big Band

text: Jazz Society Big Band on suomalainen big band -yhtye, joka perustettiin vuonna 1978 ja jonka johtajana on ollut alusta alkaen Raimo Henriksson.


title: Ilmo Lounasheimo

text: Ilmo Antero Lounasheimo (16. joulukuuta 1920 Viipuri – 14. heinäkuuta 2014) oli suomalainen nyrkkeilyyn erikoistunut urheilutoimittaja. Hän käytti kirjoittajana nimimerkkejä "Jab" ja "Kohokoukku".


title: Ilmo Lounasheimo

text: Lounasheimo oli siviilityössä Valtionrautateiden palveluksessa. Hän toimi vapaana urheilutoimittajana vuodesta 1951. Hän oli vakinainen avustaja muun muassa "Urheilun Kuva-Aitassa" vuosina 1953–1968, "TUL-lehdessä" vuosina 1954–1959, "Suomen Urheilulehdessä" ja "Uudessa Suomessa" vuodesta 1960 sekä "Iltalehdessä" vuodesta 1980. Hän toimi radion ja television vakinaisena avustajana vuodesta 1958. Hän oli toimittajana kesäolympialaisissa vuodesta 1960 ja talviolympialaisissa vuodesta 1972.


title: Ilmo Lounasheimo

text: Lounasheimon kirjalliseen tuotantoon kuuluvat muun muassa nyrkkeilyaiheiset teokset "Miljoonanyrkit" (1966), Elis Askista kertova "Hyvät nyrkkeilyn ystävät" (1974) ja "Kehän sankarit" (1987) sekä painonnoston olympiavoittaja Kaarlo Kangasniemeä käsittelevä "Kulta-Kalle kertoo" (1970).


title: Ilmo Lounasheimo

text: Lounasheimo oli vuosina 1957–1967 kansainvälinen nyrkkeilytuomari ja osallistui vuoden 1963 EM-kilpailuihin arvostelutuomarina.


title: Ilmo Lounasheimo

text: Lounasheimo toimi TUL:n nyrkkeilyvaliokunnan puheenjohtajana vuosina 1955–1960, nyrkkeilyn yhteistoimintavaliokunnan jäsenenä vuosina 1956–1959 ja Suomen Olympiayhdistyksen valtuuskunnan jäsenenä vuosina 1957–1967. Urheilutoimittajain Maailmanjärjestön (AIPS) nyrkkeilykomission jäsen hän oli vuodesta 1971. Vuosina 1976–1985 hän oli Suomen radio- ja TV-toimittajien liiton hallituksen jäsen.


title: SimCopter

text: SimCopter on Maxisin kehittämä ja Electronic Artsin julkaisema simulaatiopeli. Peli julkaistiin Microsoft Windowsille vuonna 1996. Pelissä liikutaan metropolissa helikopterilla ja suoritetaan erilaisia tehtäviä, esimerkiksi sairaskuljetuksia. Pelissä etenemällä pelaaja ansaitsee pisteitä.


title: Insideout (yhtye)

text: Insideout oli suomalainen progressiivisen rockin yhtye, joka teki yhden pitkäsoiton.


title: SimIsle

text: SimIsle: Missions in the Rainforest on Maxisin vuonna 1995 julkaisema tietokonepeli. SimIslessä pelaajan tulee valita yksi trooppisista saarista ja pelaajan tulee rakentaa saarelle yhteiskunta.


title: SimIsle

text: Peli julkaistiin DOS:ille, Windows 3.x:lle sekä Mac OS:lle. Sen ikäraja on Suomessa 3.


title: SimLife

text: SimLife: The Genetic Playground on Maxisin vuonna 1992 julkaisema tietokonepeli. Pelissä pelaajan tulee hoitaa maansa ekosysteemiä. Pelaaja voi myös muokata maansa asukkaiden geenejä.


title: SimLife

text: SimLife julkaistiin alun perin DOS:ille, Windows 3.x:lle sekä Macintoshille. Peli ilmestyi myös Amigalle vuonna 1993.


title: Marjo-Riitta Kervinen

text: Marjo-Riitta Kervinen (s. 13. tammikuuta 1950) on suomalainen laulaja, joka on vaikuttanut seuraavissa kokoonpanoissa:


title: Pesäpallon SM-sarja 1961

text:
Pesäpallon SM-sarja 1961 oli lajin 38. loppuun pelattu kausi. Ilmajoen Kisailijat onnistui lopultakin mestaruustavoittelussaan. Ottelut olivat pääsääntöisesti tasaisia, mutta Ilmajoki onnistui kääntämään ne edukseen. Hopeajoukkue Vimpeli kaatui juoksulla ja Hongikon kanssa oli tyytyminen tasapeliin. Tuo tasapeli viimeisellä kierroksella nostikin Hongikon pronssille, Kouvolan jäädessä nuolemaan näppejään.
Mestaruuden kannalta ratkaisevassa Ilmajoen ja Vimpelin välisessä ottelussa koettiin protestointia, kun Vimpelin 9.vuoroparissa lyömä kunnarin arvoinen takarajalyönti tuomittiin lopulta laittomaksi.


title: Pesäpallon SM-sarja 1961

text: Neljä viimeistä joukkuetta putosi sarjasta.


title: Pesäpallon SM-sarja 1961

text: Ilmajoen joukkue: Jussi Kiikeri, Timo Olli, Aatto Koivu, Mikko Kivistö, Unto Lammi, Pentti Yli-Torala, Pertti Silén, Väinö Lintala, Pentti Kivimäki, Paavo Mäntylä, Heikki Röyskö.


title: Pesäpallon SM-sarja 1961

text: Oulu ja Janakkala putosivat.


title: Pesäpallon SM-sarja 1961

text: Mestarit: Marjatta Lepistö, Tuula Salonen, Anja Ilonen, Anja Niemi, Sirpa Ikonen, Sirkka Kämäräinen, Terttu Kämäräinen,


title: Pasi Karppinen

text: Pasi Karppinen (s. 5. tammikuuta 1981 Iisalmi) on entinen suomalainen jalkapalloilija. Hän oli pelipaikaltaan keskikenttäpelaaja.


title: Pasi Karppinen

text: Karppinen pelasi urallaan Kuopion Palloseurassa, PK-37:ssa, Mikkelin Palloilijoissa, Penn State Nittany Lionsissa, Atlantis FC:ssä sekä PK-35 Vantaassa.


title: Hannu Syrjälahti

text:
Hannu Kauko Juhani Syrjälahti (s. 13. joulukuuta 1950 Karhula) on suomalainen säveltäjä ja kanteleensoittaja. Hän on pitkän linjan kantelevaikuttaja, joka alan soittajien parissa tunnetaan varmasti parhaiten kantelesävellyksistään. Hän on toiminut myös Kanteleliiton puheenjohtajana vuosina 1991–1996. Innostus kanteleensoittoon sai alkunsa perhetututulta ja sen lisäksi käytyään muutaman kerran Ulla Katajavuoren luona, Syrjälahti oli oppinut perusteet
ja oli Katajavuoren mielestä taitava soittaja .


title: Kivikasvot Show

text: Kivikasvot Show (myös nimillä "Kivikasvot" ja "Kivikasvot-Show") on suomalainen vuosien 1969–1996 välillä valmistunut viihdeohjelmakokonaisuus, joka koostuu noin sadasta ohjelmasta. Ohjelmissa Kivikasvot-yhtye esittää sketsejä ja musiikkiesityksiä.


title: Kivikasvot Show

text: Yhtye tuli tunnetuksi ensi kerran televisiossa ohjelmallaan "Ihan totta" Yle TV1:ssä vuonna 1966. Sen jälkeen Kivikasvot olivat Matti Kuuslan "Kesäterässä" -ohjelman vakiovieraina kesällä 1968.


title: Kivikasvot Show

text: Yhtyeen televisioura aukeni Mainostelevisiossa syksyllä 1969 omalla ohjelmalla, jolloin sitä esitettiin nimellä "Kivikasvot". Kivikasvojen ohjelma keräsi 1970-luvulla huimia katsojalukuja, jopa yli 2,5 miljoonaa katsojaa jaksolta. Se oli yksi 1970-luvun katsotuimmista ja suosituimmista tv-ohjelmista. Ohjelmat koostuivat sketseistä, musiikkisikermistä ja Ohukainen ja Paksukainen -imitaatioista (nimellä Fatty & Skinny). Sketsejä, joissa Matti ”Fredi” Siitonen esitti paksukaista (Oliver Hardy) ja Georg Dolivo ohukaista (Stan Laurel) tehtiin yhteensä 13. Näitä sketsejä myytiin myös ulkomaille, ainakin Belgiaan, Hollantiin ja Romaniaan.


title: Kivikasvot Show

text: Yksi "Kivikasvot Show:n" ensimmäisistä jaksoista aiheutti joulukuussa 1969 eduskuntakyselyn. Linnan juhlia parodioineessa sketsissä Georg Dolivo oli esittänyt tanssivaa Suomen ortodoksisen kirkon arkkipiispaa tavalla, jota ortodoksipiirit väittivät rienaavaksi. Mainos-TV:n johto joutui lähettämään ortodoksikirkon johdolle anteeksipyyntökirjeen.


title: Kivikasvot Show

text: Ohjelma jatkui yhtä soittoa kuusi vuotta, kevääseen 1975 saakka, jolloin yhtyeen jäsenet lähtivät omille teilleen.


title: Kivikasvot Show

text: Yhtye teki comebackin kesällä 1979 ja tekivät vuonna 1980 Mainostelevisioon 3-osaisen pienoismusikaalisarjan, jonka osat olivat "Maitonaama", "Kultahippu" ja "Lepakkolinna".


title: Kivikasvot Show

text: Maitonaama on gansterimusikaali, joka kertoo kieltolain ajasta Yhdysvalloissa. Nuori mies lähtee etsimään töitä kaupungista ja päätyy töihin rikollisliigaan, joka jakelee maassa laitonta viinaa. Työn ohella hän löytää elämänsä rakkauden...


title: Kivikasvot Show

text: Kultahippu on rempseä, parodinen musikaali SF-elokuvista. Lapinmies matkustaa Helsinkiin sukuloimaan, kertoen tietävänsä paikan, mistä löytyisi suuri määrä kultaa. Sukulaiset ja Lapinmies matkustavat Lappiin ja lähtevät etsimään kultaa. Kullasta ovat kiinnostuneet myös muut...


title: Kivikasvot Show

text: Lepakkolinna on humoristinen kauhumusikaali, joka kertoo 1860-luvun Transylvaniasta. Pastori Isä Buffo ja ranskalainen tiedemies Pierre Pasteau ovat lähteneet selvittämään, onko Transylvaniassa vampyyreja. Eräänä iltana he kuulevat, että Lepakkolinnassa asuva vampyyri on purrut erästä naista. Buffo ja Pasteau lähtevät Franz Emmerich Straussin, Sylva Dietrichin ja kamarineidon kanssa selvittämään tapausta. He saapuvat Lepakkolinnaan, jossa he tapaavat Kreivi Draculan (Vampyyrin) ja hänen hovimestarinsa Frakensteinin. Ryhmä jää asumaan linnaan ja tutkimaan tapausta. He eivät vielä tiedä, mitä tuleman pitää...


title: Kivikasvot Show

text: Lepakkolinna-musikaali kohahdutti ja pelästytti ensiesityskerrallaan, varsinkin sen ajan nuorempia television katsojia.


title: Kivikasvot Show

text: Ryhmä teki televisiosarjoja Mainostelevisiolle vielä vuosina 1983, 1985, 1992 ja 1994. Keväällä 1996 MTV3:lla esitettiin Heikki Hietamiehen juontama "Kokoillan ilotulitus - Kivikasvot 30-vuotisjuhlashow," jossa esiintyivät kaikki alkuperäiset Kivikasvot.


title: Kivikasvot Show

text: Joulukuussa 2005 julkaistiin DVD, "Kivikasvot Show - Kivikausi 1–2", joka sisältää kaikki säilyneet Kivikasvojen televisiotallenteet vuosilta 1969–1975 ja 1979–1980 sekä otteita 30-vuotisjuhlashow'sta vuodelta 1996. DVD:lle on kuvattu myös runsaasti tekijöiden haastatteluja ja muisteluja ohjelmien tekemisestä. MTV3:lla oli tarkoitus julkaista lisää Kivikasvojen televisio-ohjelmia DVD:nä, mutta ohjelmien tekijänoikeudet ja niiden selvittäminen ovat ainakin toistaiseksi julkaisemisen esteenä.


title: TruTV

text: truTV on yhdysvaltalainen kaapelitelevisiokanava, jonka omistaa Turner Broadcastingin verkossa toimiva Time Warner. Kanavan nimi oli Court TV ennen vuotta 2008. Kanadassa on yhä Court TV Canada -niminen kanava.


title: TruTV

text: Kanavan esittämät ohjelmat ovat ainakin osin ainoastaan tositv-formaattiin puettuja, käsikirjoitettuja ja näyteltyjä draamoja. TruTV:n mukaan tapaukset perustuvat todellisiin tapahtumiin.


title: TruTV

text: Suomessa JIM-kanava esittää paljon truTV:n ohjelmia.


title: David Rigert

text: David Adamovitš Rigert (, s. 12. maaliskuuta 1947 Nagornoje, Kokšetau, Aqmola, Kazakstanin SNT, Neuvostoliitto) on entinen neuvostoliittolainen painonnostaja ja olympiavoittaja.


title: David Rigert

text: Rigert voitti Montréalin 1976 olympialaisissa kultaa alle 90-kiloisten sarjassa yhteistuloksella 382,5 kg. Münchenin 1972 olympialaisissa ja Moskovan 1980 olympialaisissa hän jäi tempauksessa ilman tulosta.


title: David Rigert

text: Rigert voitti MM-kilpailuissa kultaa alle 90-kiloisissa vuosina 1971, 1973, 1974 ja 1975 sekä alle 100-kiloisissa vuonna 1978. Hän saavutti MM-pronssia alle 82,5-kiloisissa vuonna 1970. Hän voitti EM-kultaa alle 90-kiloisissa vuosina 1971–1976 ja 1978 sekä alle 100-kiloisissa vuosina 1979 ja 1980.


title: Sandra Brown (kriketinpelaaja)

text: Sandra Brown (s. 1940 Sutton) on entinen krikettiammattilainen. Hän pelasi kolme test-ottelua Englannin naisten krikettimaajoukkueessa vuonna 1963. Sandra teki urallaan 148 juoksua. Hänen juoksukeskiarvonsa oli 37.


title: Ulla Katajavuori

text: Ulla Katajavuori (16. kesäkuuta 1909 Rauma – 5. lokakuuta 2001 Helsinki ) oli suomalainen kanteletaiteilija.


title: Ulla Katajavuori

text: Ulla Katajavuoren puoliso vuodesta 1939 oli viulisti Eero Koskimies (alk. "Forsman", 1897−1959). Koskimiehen poika hänen ensimmäisestä avioliitostaan Aino Nisulan kanssa oli pianisti Pentti Koskimies.


title: Ulla Katajavuori

text:
Ulla Katajavuori oli lapsena Suomen Yleisradion ensimmäisiä esiintyjiä Raumalta radioiduissa koelähetyksissä. Hänen soittoaan kuultiin sittemmin radiossa usean vuosikymmenen aikana.
Katajavuoren tulkinnoissa kantele soi klassisena taidesoittimena. Hänen julkisten esiintymistensä määrä nousee satoihin. Mm. monissa isänmaallisissa tilaisuuksissa Aino-pukuun pukeutunut Katajavuori kanteleineen oli suosittu esiintyjä; sotien aikana ja niiden jälkeen kanteleensoitolla ja suomalaisella musiikilla oli itsestään selvä tilaus. Hänen soittoaan ehti kuunnella kuusi Suomen presidenteistä.


title: Ulla Katajavuori

text: Katajavuori esiintyi taajaan myös Ruotsissa ja muualla Skandinaviassa. Hän osallistui vuonna 1956 Kölnistä ympäri maailman radioituun Musik kennt keine Grenzen –lähetykseen. 1960-luvun alussa hän teki kaksi konserttimatkaa USA:han ja Kanadaan ja konsertoi sopraano Sylvia Aarnion kanssa New Yorkin Carnegie Hallissa. Folk Music Festival Kaustinen –plaketin Katajavuori sai vuonna 1969. Valtion taiteilijaeläke hänelle myönnettiin 1975.


title: Ulla Katajavuori

text: Lauantain toivottujen levyjen suosituimpiin on kuulunut Karjalan kunnailla, jonka Anna Mutanen ja Ulla Katajavuoren levyttivät; sen - niin kuin suurimman osan Katajavuoren ohjelmistosta - sovitti kanteleelle hänen muusikkopuolisonsa Eero Koskimies, joka oli Radio-orkesterin alttoviulisti ja Sibelius-Kvartetin perustajajäsen. Toinen tunnettu Katajavuoren levyttämä kappale on "Konevitsan kirkonkellot" (1952), jonka myöhemmin toi laajempaan tietoisuuteen Piirpauke-yhtye.


title: Ulla Katajavuori

text: Ulla Katajavuoren ja Eero Koskimiehen tytär on kirjailija Satu Koskimies. Satu Koskimiehen tytär on kirjailija Riina Katajavuori.


title: Suomi talviolympialaisissa 1924

text: Suomi saavutti Chamonix'n talviolympialaisista 1924 11 mitalia, joista neljä oli kultaa, neljä hopeaa ja kolme pronssia. Kisojen mitalitilastossa Suomi sijoittui Norjan jälkeen toiseksi.


title: Suomi talviolympialaisissa 1924

text: Nuorin suomalainen olympiaurheilija näissä kisoissa oli pikaluistelija Asser Wallenius, joka oli kilpaillessaan 21 vuoden ja 187 päivän ikäinen. Vanhin suomalainen osallistuja taasen oli taitoluistelija Walter Jakobsson, jolle ikää oli kilpaillessa kertynyt 41 vuotta ja 358 päivää.


title: Suomi talviolympialaisissa 1924

text: Pikaluistelun 500 metrin kilpailu oli Chamonix’n olympialaisten ensimmäinen kilpailutapahtuma, ja näin ollen siinä jaettiin kaikkien aikojen ensimmäiset talviolympiamitalit. Suomen Clas Thunberg jakoi pronssin norjalaisen kilpakumppaninsa kanssa, mikä oli kuitenkin vasta alkusoittoa: Thunbergistä tuli Chamonix’n talviolympialaisten paras urheilija kolmella kulta-, yhdellä hopea- ja yhdellä pronssimitalillaan.


title: Suomi talviolympialaisissa 1924

text:
Chamonix’n pikaluistelu oli lähes täysin Suomen ja Norjan luistelijoiden välinen kamppailu, joka kääntyi lopulta Suomen eduksi.
Davosissa sen ajan nopeimmalla jäällä ennen kisoja harjoitelleet suomalaiset veivät jaetuista 16 mitalista tasan puolet, ja yhtä lukuun ottamatta kaikki kultamitalit. Suomen mitalit jakaantuivat kahdelle miehelle, Thunbergille ja Julius Skutnabbille. ”Jääkenttien Nurmeksi” kutsuttu Thunberg voitti 500 metrin pronssin lisäksi kultaa 1 500 metrillä, 5 000 metrillä ja yleiskilpailussa sekä hopeaa 10 000 metrillä. Skutnabb taasen voitti 10 000 metrin olympiakultaa säestäen saavutustaan vielä 5 000 metrin hopealla ja yleiskilpailun pronssilla, jolle hän 10 000 metrin voittonsa myötä nousi. Lisäksi hän sijoittui 1 500 metrillä neljänneksi. Suomen kolmannen edustajan, Asser Walleniuksen paras sijoitus näissä kisoissa oli 500 metrin viides sija. Wallenius kaatui 1 500 metrillä, mistä johtuen hän ei saanut virallista sijoitusta yleiskilpailussa.


title: Suomi talviolympialaisissa 1924

text: Ensimmäisenä maastohiihtomatkana Chamonix’ssa kilpailtu 50 kilometriä oli ensimmäinen kerta, kun pohjoismaalaiset hiihtäjät kohtasivat "puolueettomalla" maaperällä. Vaikeissa olosuhteissa käydyn kisan alkupuolella Collin rikkoi toisen suksensa ja joutui keskeyttämään. Neljästä suomalaisesta ainoana maaliin asti jatkoi Raivio, joka oli lopputuloksissa seitsemäs jääden parisenkymmentä minuuttia mitalisijoista.


title: Suomi talviolympialaisissa 1924

text: Kolme päivää 50 km kisan jälkeen hiihdettiin 18 kilometrin ”pikamatka”. Raivio sijoittui jälleen seitsemänneksi. Ritola oli 11:s ja Collin 16:s. Tapani Niku oli murtanut 50 kilometrin kisassa kaksi kylkiluuta kaatuessaan, mutta rikkoi tästä huolimatta vahvan norjalaisrintaman sijoittuen pronssille ja ottaen Suomen olympiahistorian ensimmäisen maastohiihtomitalin. Neljänneksi sijoittuneeseen norjalaishiihtäjään jäi eroa puolisen minuuttia, samaten hopeasijan vallanneeseen norjalaishiihtäjään. Kultamitalistille Niku jäi noin kaksi minuuttia.


title: Suomi talviolympialaisissa 1924

text: Mäkihypyssä suomalaiset sijoittuivat 27 kilpailijan joukossa kohtuullisen hyvin yhdistettyynkin osallistuneen Jääskeläisen ollessa 11:s ja Niemisen sijoittuessa 13:nneksi. Jääskeläinen jäi mitalista 1,499 pistettä.


title: Suomi talviolympialaisissa 1924

text: Norjan neloisvoittoon päättyneessä ensimmäisessä olympiayhdistetyssä sijoitukset ratkottiin mäkihypyn ja 18 kilometrin maastohiihdon yhteispisteillä. Maastohiihdossa Eklöf oli 11:s ja Jääskeläinen 19:s.


title: Suomi talviolympialaisissa 1924

text: Kaksi päivää myöhemmin mäkihypyn erikoiskilpailuunkin osallistuneen Jääskeläisen ensimmäinen hyppy (41,5 m) oli kierroksen viidenneksi ja toinen hyppy (41,0 m) seitsemänneksi pisin, mäkihypyn pisteissä tuloksena oli kuudes sija. Eklöf oli mäkiosuuden 11:s. Yhteistuloksissa Eklöf oli yhdeksäs ja Jääskeläinen 16:s.


title: Suomi talviolympialaisissa 1924

text: Chamonix’n sotilaspartiohiihdossa nelihenkinen joukkue lähti samaan aikaan 30 kilometrin hiihto-juoksutaipaleelle. Suunnilleen puolivälissä kolme joukkueen jäsentä ampui 18 laukausta 250 metrin päässä sijainneeseen tauluun. Kaikkien neljän urheilijan oli saavuttava maaliin, ja joukkueen lopullinen aika otettiin sen viimeisen jäsenen ylittäessä maaliviivan. Jokaisesta osumasta vähennettiin joukkueen maaliintuloajasta 30 sekuntia.


title: Suomi talviolympialaisissa 1924

text: Sotilaspartiohiihtoon osallistuneista kuudesta maajoukkueesta neljä selvisi maaliin. Suomalaiset hiihtivät toiseksi nopeiten ja olivat kaikkein tarkimpia ampujia. Kultaa vienyt Sveitsi voitti noin neljän minuutin marginaalilla. Pronssille yltänyt Ranska hävisi Suomelle lähes 19 minuuttia.


title: Suomi talviolympialaisissa 1924

text: Sotilaspartiohiihto kilpailtiin Chamonix’ssa alun perin näytöslajina, mutta vuonna 2006 Kansainvälinen olympiakomitea antoi tapahtumalle virallisen olympiatapahtuman aseman. Suomen joukkueen kokoonpano vaihtelee lähteestä riippuen; yllä on mainittu Suomen olympiakomitean sivuston mainitsemat henkilöt.


title: Suomi talviolympialaisissa 1924

text: Itsenäisen Suomen ensimmäiset olympiavoittajat Antwerpenin kesäolympialaisista 1920 suoriutuivat mainiosti näissäkin kisoissa, vaikka he olivat tuolloin jo 39- ja 41-vuotiaita. Jakobssonit ottivat tiukassa kilpailussa hopeaa Itävallan parin voittaessa olympiakultaa ja Ranskan ykkösparin viedessä pronssiset mitalit.


title: Heli Kajaste

text: Heli Kajaste (oik. Heli Kyllönen) on suomalainen laulaja, joka on tehnyt yhden pitkäsoiton Bluebird-levymerkille.


title: Toinen sukupuoli

text: Toinen sukupuoli on Simone de Beauvoirin klassinen feminismin perusteos, joka ilmestyi ranskaksi kahdessa osassa 1949. Suomeksi teos on ilmestynyt lyhennettynä 1980 Annikki Sunin suomentamana. Uusi, lyhentämätön suomennos ensimmäisestä osasta "Tosiasiat ja myytit" ilmestyi 2009 ja toisesta osasta "Eletty kokemus" 2011, ja molempien suomentajat ovat Iina Koskinen, Hanna Lukkari ja Erika Ruonakoski. Uuteen suomennokseen on esipuheen kirjoittanut Sara Heinämaa.


title: Toinen sukupuoli

text: Uuden suomennoksen tekijät toteavat saatesanoissaan työn haastavaksi: Beauvoirin runsaat ja laajat sitaatit on haettu niiden alkuteoksista ja jo olemassa olevista suomennoksista. Terminologian suomentamisessa on jouduttu filosofian lisäksi pohtimaan monien muiden alojen sanaston suomennoksia. Eräiden keskeisten termien suomentamisesta on esitetty perusteluja: esimerkiksi sanalle "affirmer" ei ole yksiselitteistä vastinetta, vaan sille on valittu suomennos kontekstin mukaan. Beauvoirin käyttämien termien taustalla on usein saksankielinen termi, ja suomentajat ovat siten joutuneet pohtimaan niitä myös mutkan kautta. Siteeratessaan kirjailijoita Beauvoir on toisinaan ollut varsin suurpiirteinen eikä ole antanut tarkkoja viitteitä, ja tämä on tuonut suomentajille omat ongelmansa. Suomentajilla on ollut käytössään laaja asiantuntijajoukko, joiden kommentteja on otettu mukaan alaviitteisiin.


title: Toinen sukupuoli

text: Beauvoir oli ennen tätä teosta aloittamassa itsetutkielman kirjoittamista tarkoituksenaan puhua itsestään avoimesti, mutta muistiinpanoja tehdessään hän oivalsi, että hänen on ensin määriteltävä, mitä naiseus hänelle itselleen merkitsee, ja näin sai tämä teos tarkoituksensa. Teoksesta kasvoi aiotun esseen sijasta runsaan tuhannen sivun jättiläinen. Aikojen kuluessa teoksesta on ilmestynyt eri kielillä lyhennelmiä, jotka Beauvoir on omista syistään hyväksynyt.Beauvoirin perusteesi on, että kaksijakoinen sukupuolijärjestelmä on vääristynyt eikä pohjaudu todellisuuteen, ja hän kiteyttää sen tunnetuksi väitteeksi: "Naiseksi ei synnytä, naiseksi tullaan" ("on ne naît pas femme: on le devient"). Beauvoir kysyy, mistä tämä vääristymä johtuu, miksi nainen on aina määritelty "toiseksi" sukupuoleksi, poikkeamaksi miehestä. Siihen hän vastaa tällä teoksella.


title: Toinen sukupuoli

text: Kun aiempi tulkinta on lähtenyt siitä, että Beauvoir kulki Sartren jäljissä, vuosituhannen vaihdetta lähestyttäessä hänet alettiin nähdä itsenäisenä ajattelijana. Teoksen "Toinen sukupuoli" teesi "naiseksi ei synnytä, naiseksi tullaan" on saanut kaksi tulkintalinjaa: toisaalta naispuolisuus eli biologinen sukupuoli ei olisi syy siihen, miksi tytöistä tulee naisia, vaan naiseksi tulemisen määrää sosiaalinen sukupuoli (gender). Toinen tulkinta – kuten muiden muassa Heinämaa – lähtee siitä, että naisten alistamisen ja alistumisen perusta ei ole muualla kuin niissä konkreettisissa teoissa, joissa se ilmenee. Niinpä se tulkinta hylkää sex-gender -erotteluun perustuvat tulkinnat. Sen mukaan Beauvoir ei etsi sukupuolisuuden tai naiseuden syitä vaan pyrkii kuvaamaan sukupuolittuneita merkitysrakenteita ja niiden muodostumista.


title: Toinen sukupuoli

text: Teoksen vastaanotto sodanjälkeisessä Ranskassa oli tyly. Feminismiä ei Ranskassa tuolloin ollut, eikä Beauvoirkaan pitänyt itseään feministinä. Hän oli teoksen ilmestyessä tunnettu henkilö, mikä takasi kirjalle julkisuutta. Paavi tuomitsi kirjan ja kielsi kunnon kristittyjä lukemasta sitä. Tätä kiellettyjen kirjojen listaa kriitikko Antti Nylén pitää merkittävänä kirjallisena tunnustuksena ja pahoittelee, ettei listaa enää ole.. Kriittisten kannanottojen ohella teos sai kuitenkin myös myönteistä huomiota ja herätti uutta ajattelua niin Euroopassa kuin Pohjois-Amerikassakin. Merkittäviä 1960- ja 1970-luvun feministejä, jotka saivat Beauvoirilta vaikutteita ajatteluunsa, olivat esimerkiksi Kate Millett, Betty Friedan ja Shulamith Firestone.. Myös nykyfeministeistä Beauvoiria ovat seuranneet monet. Esimerkiksi Iris Marion Young kehittää edelleen monia Beauvoirin argumentteja, ja Judith Butler jatkaa foucaultlaisen kritiikin kautta Beauvoirin radikaalia sukupuolianalyysia.


title: Toinen sukupuoli

text: Nylén kiittää suomennosta yhtenäiseksi: "Suomentajakolmikko kirjoittaa kuin yksillä näppäimillä. Tyyli tai laatu ei huojahtele" ja toteaa, että kyseessä on "asiaproosaklassikko", ei niinkään "yhä ajankohtainen" teos. Kansainvälisessä katsannossa tilanne näyttää hyvin toisenlaiselta: Beauvoirin teosta tutkitaan aktiivisesti niin Yhdysvalloissa kuin Euroopassakin, ja uusia käännöksiä on ilmestynyt muun muassa ruotsin, norjan, japanin ja lopulta myös englannin kielellä.


title: Puurtilan Kisa-Pojat

text: Puurtilan Kisa-Pojat on varkautelainen urheiluseura, joka on pelannut mm. pesäpallon SM-sarjassa 1961-70 kaikkiaan 154 ottelua saavuttaen vuosina 1964 ja 1965 SM-hopeaa. Pesäpallon Suomen Cupin loppuottelussa se oli 1986 joutuen silloinkin tyytymään kakkossijaan. Maakuntacupin 1968 voitti Suur-Savon joukkue, joka oli käytännössä PKP.


title: Puurtilan Kisa-Pojat

text: Pesäpallon suomensarjan itälohkon se on voittanut vuosina 1960,1967 ja 1969 nousten näinä kausina mestaruussarjaan. Kaudet 1981-1990 seura pelasi Ykkössarjassa, josta kauden 1990 päätteeksi putosi nousten 1991 Suomensarjan itälohkon voittajana takaisin ykkössarjaan kaudeksi 1992, jolloin taas välittömästi putosi. Viimeksi seura on pelannut Ykköspesiksessä kaudella 1999.


title: Puurtilan Kisa-Pojat

text: Pesäpallon maakuntasarjassa seura on voittanut Suur-Savon lohkon vuosina 1956 ja 1965 ja lohkojakouudistuksen jälkeen kaakkoislohkon 1977.


title: Puurtilan Kisa-Pojat

text: Seuran kotikenttä on Kämäri.


title: Puurtilan Kisa-Pojat

text: Lyöjäkuningas:


title: Puurtilan Kisa-Pojat

text: Vuoden lukkari:


title: Anton Voltšenkov

text: Anton Aleksejevitš Voltšenkov (, s. 25. helmikuuta 1982 Moskova, Venäjän SFNT, Neuvostoliitto) on venäläinen jääkiekkoilija. Hän edustaa kaudella 2016–2017 KHL-seura Admiral Vladivostokia. Hän on pelannut urallaan lähes 700 NHL:n runkosarjaottelua Ottawa Senatorsissa, New Jersey Devilsissä ja Nashville Predatorsissa. Voltšenkov on pelannut kahdesti NHL:n Stanley Cup -finaaleissa, mutta hänen joukkueensa hävisi finaalisarjan kummallakin kerralla. Venäjän maajoukkuetta Voltšenkov on edustanut kahdesti olympialaisissa ja MM-kilpailussa sekä kerran World Cupissa. Hän oli voittamassa kultaa MM-kilpailussa 2009 ja hopeaa 2002.


title: Anton Voltšenkov

text: Voltšenkov aloitti seurauransa kaudella 1999–2000 Venäjän kolmanneksi korkeimmalla sarjatasolla TsSKA Moskovan kakkosjoukkueessa. Hän pelasi myös toiseksi korkeimmalla sarjatasolla TsSKA Moskovassa. Voltšenkov pelasi kummassakin seurassa vuorotellen, jonka jälkeen hän siirtyi Venäjän superliigaan Krylja Sovetoviin. Voltšenkov pelasi seurassa 47 ottelua, joissa hän teki 19 pistettä.


title: Anton Voltšenkov

text: Voltšenkov oli suuri lupaus ja Ottawa Senators varasi hänet ensimmäisellä kierroksella 21. pelaajana . Voltšenkov siirtyi Ottawaan heinäkuussa 2002 kolmen vuoden pelaajasopimuksella. Ensimmäisellä NHL-kaudellaan Voltšenkov teki 16 pistettä. Ensimmäisen ottelunsa hän pelasi 10. lokakuuta 2002 New Jersey Devilsiä vastaan. Seuraavalla kaudella hän pelasi vain 19 ottelua maaliskuussa 2004 tulleen olkapäävamman vuoksi. NHL:n työsulkukaudella (2004–2005) hän solmi sopimuksen Venäjän superliigan Lada Toljattin kanssa. Sopimus kuitenkin purettiin ja hän siirtyi Ottawan farmijoukkueeseen Binghamton Senatorsiin.> Hän teki kauden aikana 69 ottelussa 55 tehopistettä. Kaudeksi 2005–2006 hän jatkoi NHL-uraansa Ottawassa ja teki kaudella 17 pistettä.


title: Anton Voltšenkov

text: Voltšenkov teki kaudella 2006–2007 uransa piste-ennätyksen, 19 pistettä. Kauden lopulla Ottawa eteni Stanley Cupin finaaleihin Anaheim Ducksia vastaan. Anaheim voitti loppuottelusarjan otteluvoitoin 4–1. Voltšenkov pelasi läpi kauden Chris Phillipsin puolustajaparina ja oli joukkueensa parhaita puolustajia. Viimeisessä finaalissa François Beaucheminin tekemä 4–2-maali kimposi Voltšenkovista maaliin. "The Hockey News" valitsi Voltšenkovin NHL:n viidenneksi parhaaksi puolustavaksi puolustajaksi ja hän oli myös NHL:n eniten laukauksia estänyt pelaaja. Pian tämän jälkeen Voltšenkov allekirjoitti Ottawan kanssa kolmen vuoden jatkosopimuksen. Joukkueen manageri John Muckler sanoi hänen olleen joukkueen parhaimpia puolustajia jokaisella kaudella.


title: Anton Voltšenkov

text: Kaudella 2007–2008 Voltšenkov teki 15 tehopistettä. Kausi sujui Ottawalta kehnosti siihen nähden, että joukkue pelasi edellisellä kaudella finaaleissa. Kaudella 2008–2009 Voltšenkov teki 68 ottelussa kymmenen tehopistettä. Myös Ottawalla oli vaikea kausi eikä se selviynyt pudotuspeleihin. Kaudella 2009–2010 Voltšenkov teki 14 tehopistettä ja Ottawa selviytyi pudotuspeleihin, jossa se putosi ensimmäisellä kieroksella.


title: Anton Voltšenkov

text: Voltšenkovista tuli kesällä 2010 vapaa pelaaja. Hän teki kuusivuotisen ja 25,5 miljoonan sopimuksen New Jersey Devilsin kanssa. Hän pelasi kaudella 2010–2011 yhteensä 57 ottelua New Jerseyssä ja seuraavalla kaudella 72 ottelua. Voltšenkov oli kummallakin kaudella sekä joukkueensa ahkerin taklaaja paras laukausten blokkaaja. Devils pääsi kaudella 2011–2012 Stanley Cup -finaaleihin, joissa se hävisi kuitenkin Los Angeles Kingsille voitoin 4–2. Voltšenkov pelasi kaikissa 24:ssä Devilsin pudotuspeliottelussa.


title: Anton Voltšenkov

text: Kauden 2012–2013 Voltšenkov aloitti NHL:n työsulun takia Venäjällä Torpedo Nižni Novgorodin joukkueessa. NHL:ssä hän pelasi lyhentyneen kauden aikana 48 pelatusta ottelusta 37. Voltšenkov pelasi Kauden 2013–2014 aikana uransa 600:nnen NHL:n runkosarjaottelun. Koko kauden aikana aikana hän pelasi 56 ottelua ja oli Devilsin ahkerin taklaaja.


title: Anton Voltšenkov

text: Devils purki kesäkuussa 2014 Voltšenkovin sopimuksen. Joukkueen GM Lou Lamoriello joutui purkamaan sopimuksen, kun NHL:n palkkakatto olikin oletettua pienempi ja Devilsillä oli monia muitakin uusia sopimuksia tehtävänä. Sopimuksesta siirtyi Devilsin maksettavaksi kaksikolmasosaa jäljelläolleista palkkasaatavista.


title: Anton Voltšenkov

text: Devilsin purettua Voltšenkovin sopimuksen tämä sopi yhdestä kaudesta Nashville Predatorsin kanssa. Predatosiin tehdyn sopimuksen arvo oli miljoona dollaria. Voltšenkov pelasi Predatorsissa kauden 2014–2015 aikana vain 46 ottelua. Hän kärsi useista loukkaantumista ja oli toisaalta useasti terveenäkin pelaavan kokoonpanon ulkopuolella. Predatos ei tarjonnut kauden jälkeen Voltšenkoville jatkosopimusta.


title: Anton Voltšenkov

text: Voltšenkov ei pelannut missään kaudella 2015–2016, mutta teki ennen kautta 2016–2017 sopimuksen venäläisen KHL-seuran Admiral Vladivostokin kanssa.


title: Anton Voltšenkov

text: Voltšenkov on edustanut Venäjää arvoturnauksissa. Hän pelasi alle 18-vuotiaiden MM-kilpailuissa vuonna 2000 ja saavutti hopeaa. Seuraavan kerran hän edusti Venäjää nuorten MM-kilpailuissa vuonna 2002 ja voitti kultaa.


title: Anton Voltšenkov

text: Voltšenkovin ensimmäinen aikuisten arvokisaturnaus oli vuoden 2002 MM-kisat. Venäjä voitti kisoissa arvokisamitalin, hopean. Hän pelasi Venäjän joukkueessa yhden ottelun maailmancupissa vuonna 2004. Ensimmäisen kerran Voltšenkov edusti Venäjää olympialaisissa Torinossa vuonna 2006, jolloin Venäjä jäi mitaleitta.


title: Anton Voltšenkov

text: Seuraavan kerran Voltšenkov edusti Venäjää vuoden 2009 MM-kilpailuissa, jossa hän pelasi vain yhden ottelun. Hän sai kisoista kultamitalin. Hänet valittiin Vancouverin talviolympialaisiin 2010. New Jersey esti Voltšenkovin osallistumisen kevään 2011 MM-kilpailuihin, koska Voltšenkov ei pelannut NHL-kauden lopulla seitsemässä ottelussa loukkaantumisten vuoksi.


title: Anton Voltšenkov

text: Voltšenkov on yksi NHL:n historian parhaista laukauksien torjujista. Hän menestyy hyvin yksi-yhtä-vastaan pelitilanteissa parhaitakin pelaajia vastaan. Voltšenkov pelaa suurella itsevarmuudella. Hänen pelitavassaan on myös ilkeitä piirteitä, eikä hän välttele vastustajien taklaamista. Voltšenkovilla on isoja puutteita hyökkäämisessä ja kiekollisessa pelissään. Hän sijoittuu huonosti puolustaessaan ja runsas laukausten torjunta johtaa usein loukkaantumisiin.


title: Puskás-palkinto

text: Puskás-palkinto ("FIFA Puskás Award") on kansainvälisen jalkapalloliiton Fifan jakama palkinto, joka myönnetään vuoden hienoimman maalin tekijälle.


title: Puskás-palkinto

text: Palkinto on nimetty Ferenc Puskásin mukaan. Se jaetaan Fifan vuoden pelaaja -gaalan yhteydessä. Palkinnon perusteena on edellinen sarjakausi eli heinäkuusta heinäkuuhun. Sen saajasta äänestävät käyttäjät Fifan sivustolla.


title: Liuskemuurat

text: Liuskemuurat ("Myrmelastes") on puumuurien heimoon kuuluva varpuslintusuku. Liuskemuurien sukuun kuuluu BirdLifen mukaan 8 lajia.


title: Päivi Heikinheimo

text: Päivi Sinikka Heikinheimo (o.s. Kaivola; s. 1. heinäkuuta 1938 Tampere) on suomalainen laulaja (mezzosopraano). Hän työskenteli pitkään lehtorina Sibelius-Akatemiassa.


title: Päivi Heikinheimo

text: Päivi Heikinheimo opiskeli pianonsoittoa Lahden musiikkiopistossa sekä musiikkitiedettä Helsingin yliopistossa ja suoritti siellä humanististen tieteiden kandidaatin tutkinnon vuonna 1962. Yksinlaulua hän opiskeli Antti Koskisen ja isänsä Tauno Kaivolan (1912–1995) johdolla. Hän on suorittanut lisäopintoja Italiassa ja Länsi-Saksassa Erik Werban ja Hermann Reutterin johdolla.


title: Päivi Heikinheimo

text: Heikinheimo piti ensikonserttinsa Helsingissä vuonna 1970 ja debytoi samana vuonna Suomen Kansallisoopperassa. Hänet tunnetaan lied- ja oratoriolaulajana sekä Suomessa että ulkomailla. Hän työskenteli lehtorina Sibelius-Akatemiassa vuodesta 1984 ja toimi laulun koulutuslinjan johtajana 1990–1996. Hän on myös suomentanut musiikkiaiheista kirjallisuutta.


title: Päivi Heikinheimo

text: Päivi Heikinheimon puoliso oli musiikkiarvostelija Seppo Heikinheimo.


title: Lakkimuurat

text: Lakkimuurat ("Percnostola") on puumuurien heimoon kuuluva varpuslintusuku. Lakkimuurien sukuun kuuluu BirdLifen mukaan 2 lajia. Suvun lajimäärä voi vaihdella eri lähteissä.


title: Gunnar Stålsett

text: Gunnar Stålsett (s. 10. helmikuuta 1935 Nordkapp) on norjalainen luterilainen pappi ja poliitikko, joka toimi Oslon hiippakunnan piispana vuosina 1998–2005. Häntä edelsi Andreas Aarflot ja seurasi Ole Christian Kvarme. Stålsett on myös toiminut Luterilaisen maailmanliiton pääsihteerinä ja Norjan Nobel-komitean jäsenenä. Hän on työskennellyt pappina ja opettanut Oslon yliopistolla.


title: Gunnar Stålsett

text: Stålsett toimi vuosina 1972–1973 Norjan kirkollisten asioiden ja opetusministerinä. Hän johti maan keskustapuoluetta vuosina 1977–1979.


title: Loimaan Palloilijat

text: Loimaan Palloilijat (LP) on loimaalainen pesäpalloseura, joka pelasi SM-sarjassa ensimmäisen kerran jo vuonna 1932. Valtakunnan sarjan mestaruuden seura voitti 1931 (Loimaan suojeluskunta) ja 1936 ja ykkössarjan voitto on tullut vuosina 1991 ja 1999.


title: Loimaan Palloilijat

text: Loimaan Palloilijoiden miesten edustusjoukkue pelaa kaudella 2018 Suomensarjan etelälohkossa. Kaudet 2002 ja 2003 LP pelasi Ykköspesiksessä ja se on viimeksi pelannut Superpesiksessä kaudet 2000 ja 2001.


title: Retkikunta 22

text: Retkikunta 22 () oli Kansainvälisen avaruusaseman 22. miehistö. Retkikunta alkoi 1. joulukuuta 2009 Retkikunta 21:n irtautuessa asemasta lennolla Sojuz TMA-15. Kolmen viikon ajan ISS:llä työskenteli ainoastaan kaksi miehistön jäsentä, ensimmäistä kertaa sitten heinäkuussa 2005 suoritetun lennon STS-114 täydentäessä ISS:n miehistön määrän kolmeen. Komentaja Jeff Williamsin ja lentoinsinööri Maksim Surajevin kaksihenkinen Retkikunta 22:n miehistö täydentyi muilla retkikunnan jäsenillä 20. joulukuuta 2009 viisihenkiseksi.


title: Kuljetusliike E. Laurila

text: Kuljetusliike E. Laurila on vuonna 1963 perustettu perheyritys joka on keskittynyt jauhemaisten ja rakeisten aineiden säiliökuljetuksiin. Yrityksen perusti lapualainen Esko Laurila. Alkuvuosina Esko ajoi karjakuljetuksia, mutta nykyään kuljetusliike on keskittynyt monipuolisiin säiliökuljetuksiin. Nykyään veljekset Jarmo, Vesa ja Tuomo jatkavat kuljetusliikkeen historiaa oman 18 ajoneuvoyhdistelmän ja 36 hengen henkilökuntansa kanssa. Yrityksen päätoimipaikka on Lapualla, jossa heillä on pesu- ja huoltohallit sekä toimistotilat.


title: Suryakant Acharya

text: Suryakant Acharya (9. joulukuuta 1929 – 21. joulukuuta 2009) oli Intian kansanpuolueen poliitikko, joka tuli valituksi maansa parlamentin ylähuoneeseen Rajya Sabhaan vuonna 2005 Gujaratista. Hän kuoli 80-vuotiaana kotonaan Junagadhissa, Gujaratissa. Hänen vaimonsa Hemaben Acharya toimi aikoinaan Gujaratin terveysministerinä.


title: Passeig de Gràcian metroasema

text: Passeig de Gràcian metroasema on yksi Barcelonan metron suurimmista ja vilkkaimmista asemista. Se sijaitsee keskeisellä paikalla Eixamplen alueella maineikkaan Passeig de Gràcia -kadun alla. Asema on metron linjojen 2, 3 ja 4 käytössä. Lisäksi asemalla on Renfen liikennöimien lähijunien pysäkki.


title: Passeig de Gràcian metroasema

text: Asema avattiin vuonna 1924 osana Barcelonan ensimmäistä metrolinjaa, jota nykyisin vastaa linja 3. Linjan 4 osuus avattiin vuonna 1975 ja linja 2 saavutti aseman 1995.


title: Barrettin ruokatorvi

text: Barrettin ruokatorvi on osalle refluksitautia sairastavista kehittyvä tila, jossa ruokatorven alaosan limakalvo muuttuu suolen limakalvon kaltaiseksi. Muutos johtuu elimistön pyrkimyksestä suojata ruokatorvea mahalaukusta tulevalta hapolta. Barrettin ruokatorvi oireyhtymä tiedetään ruokatorven syövän riskitekijäksi. Barrettin ruokatorvi kehittyy 6–14 %:lle refluksitautia sairastavista henkilöistä. Barrettin ruokatorvesta jo kärsivien potilaiden elinikäinen sairastumisvaara syöpään on suunnilleen 0,5 %/vuosi.


title: Peräaukon haavauma

text: Peräaukon haavauma tai anaalifissuura on peräaukossa sijaitseva haavauma tai halkeama. Sen aiheuttaa tavallisimmin ummetus, jossa uloste on niin kovaa, että ulostettaessa limakalvo venyy liikaa ja halkeaa. Myös jatkuva ripuli tai runsas pyyhkiminen sen yhteydessä saattaa aiheuttaa haavauman. Haavauma voi olla akuutti ja itsestään paraneva mutta saattaa myös muuttua krooniseksi. Krooninen haavauma saattaa vaatia jopa leikkaushoitoa.


title: Peräaukon haavauma

text: Peräaukon haavauma aiheuttaa tyyppioireina kipua ja verenvuotoa.


title: Peräaukon haavauma

text: Peräaukon haavaumia aiheutuu myös anaaliyhdynnästä.


title: Baseball kesäolympialaisissa 1956

text: Baseball oli näytöslajina 1956 kesäolympialaisissa Melbournessa. Ottelussa kohtasivat Australia ja Yhdysvallat.


title: Baseball kesäolympialaisissa 1956

text: Ottelu pelattiin 1. joulukuuta. Ottelun pituus oli 6 vuoroparia ja amerikkalaiset aloittivat sisällä.


title: Baseball kesäolympialaisissa 1956

text: Ottelun juoksulista:


title: Faijumin muumiomuotokuvat

text: Faijumin muumiomuotokuviksi eli Fayum-maalauksiksi sanotaan melko realistisesti kuvattuja muotokuvia joita tehtiin Rooman valtakunnan alaisessa Egyptissä. Niitä tehtiin ensimmäisestä vuosisadasta alkaen kolmannen puoliväliin asti. Muumiomuotokuvat kertovat havainnollisesti myös roomalaisajan muodista, vaatteista, kampauksista ja koruista.


title: Faijumin muumiomuotokuvat

text: Vaikka roomalaiset harjoittivat polttohautausta, jatkoivat egyptiläiset muumiointia myös roomalaisvallan aikana. Muotokuvat oli kiinnitetty muumioitujen vainajien kasvojen päälle ruumiin ympärille kiedottuihin kangasnauhoihin. Lähes kaikki muumiomuotokuvat on sittemmin irrotettu muumioista.


title: Faijumin muumiomuotokuvat

text: Muumiomuotokuvat ovat parhaiten säilynyt osa antiikin ajan taulumaalauksesta. Niitä on löydetty Egyptin kaikista osista, mutta eniten Faijumin nekropolista. Muumiomuotokuvia tunnetaan tällä hetkellä noin 900 kappaletta. Egyptin kuuman ja kuivan ilmaston ansiosta maalaukset ovat säilyneet hyvin ja eivätkä niiden värit ole paljonkaan haalistuneet.


title: Faijumin muumiomuotokuvat

text: On oletettu, että Faijum-muotokuvat olisi maalattu jo henkilöiden eläessä ja ne olisivat olleet esillä heidän kotonaan ennen kuolemaa ja muumioon liittämistä. Uudempi tutkimus kuitenkin arvelee, että muotokuvat maalattiin kuoleman jälkeen.


title: Faijumin muumiomuotokuvat

text:
Muotokuvat esittävät yleensä yhtä henkilöä, jonka pää ja joskus hartiat tai osa rintakehää kuvataan. Henkilö kuvataan yleensä frontaalisti edestäpäin, kasvot hieman puoliprofiilin suuntaan kääntyneinä. Hahmojen yksiväristä taustaa on toisinaan kuvioitu. Henkilöt ovat sekä miehiä että naisia ja heidän ikänsä vaihtelee lapsesta vanhukseen. Rintakuvien maalaustyyli on lähempänä kreikkalais-roomalaista kuin egyptiläistä maalausta. Faijumin seudulle muutti Ptolemaiosten kaudella runsaasti kreikkalaisia, alun perin palveluksensa lopettaneita sotilaita.
Roomalaisten vaikutus näkyy muumiomuotokuvien maalaustyylissä ja realistisuudessa verrattuna esimerkiksi Tutankhamonin pitkälle tyyliteltyyn kuolinnaamioon. Muumiomuotokuvissa on anatomian tuntemusta ja taitavaa muotojen, kolmiulotteisuuden sekä valojen ja varjojen kuvausta. Ne eivät kuitenkaan kuvaa kohteitaan täysin realistisesti. Maalarit kuvasivat kasvoja tiettyjä malleja toistaen ja kaavamaisesti, vaikka hius- ja partatyylit vaihtelivat.


title: Faijumin muumiomuotokuvat

text: Useimmat säilyneet muumiomuotokuvat on maalattu puulevyille. Pohjana on käytetty muun muassa tammea, lehmusta, seetriä, sypressiä ja viikunapuuta. Puu leikattiin ohuiksi suorakulmaisiksi paloiksi ja hiottiin tasaiseksi. Toisinaan muotokuvat maalattiin suoraan muumion ympärille kiedottuihin kangassuikaleisiin.


title: Faijumin muumiomuotokuvat

text:
Puu pohjustettiin toisinaan kipsipohjusteella ja joskus maalauksen alle tehtiin luonnospiirustus.
Maalaukset ovat vaha- tai munatemperamaalauksia. Vahamaalauksissa huomiota kiinnittävät eloisten värien kontrastit ja suhteellisen leveät siveltimenvedot, mikä aiheuttaa 'impressionistisen' efektin. Temperamaalausten värit ovat liitumaisempia ja ne on maalattu hillitymmin tummia ja vaaleita valooriasteita käyttäen.. Toisinaan on lisätty myös lehtikultaa kuvaamaan koruja ja seppeleitä.


title: Faijumin muumiomuotokuvat

text: Kreikkalaisen maljakkomaalauksen sekä Pompeijin ja Herculaneumin freskojen ohella muumiomuotokuvat ovat parhaiten säilyneitä antiikin ajan maalauksia. Antiikin aikaisten lähteiden mukaan taulumaalausta eli liikuteltavia maalauksia arvostettiin enemmän kuin seinämaalausta, mutta taulumaalauksia on säilynyt vähäisessä määrin. Muumiomuotokuvien ohella yksi harvinainen esimerkki on Septimius Severus -tondo, joka on myös Egyptistä, 200-luvulta. Sen oletetaan edustavan oman aikansa tyylin maakunnallista versiota, kuten Faijum-maalauksetkin.


title: Faijumin muumiomuotokuvat

text: Jotkut muumiomuotokuvien piirteet, etenkin kuvien frontaalisuus ja keskeisiin kasvonpiirteisiin keskittyminen muistuttaa paljon myöhempää ikonimaalausta. Muumiomuotokuvat ovat kuitenkin olleet vain pieni, joskin hyvin säilynyt osa kreikkalais-roomalaista maalausperinnettä, joka vaikutti myöhäisantiikin ja Bysantin taiteen taustalla.


title: Faijumin muumiomuotokuvat

text: Faijum-muumiomuotokuvia on esimerkiksi British Museumissa, Royal Museum of Scotlandissa, Metropolitanissa New Yorkissa ja Louvressa. Myös Puškin-museon kokoelmissa on muumiomuotokuvia.


title: Faijumin muumiomuotokuvat

text: Useimmista muumiomuotokuvista ei kuitenkaan ole aikoinaan tallennettu tietoja löydön arkeologisesta kontekstista, mikä vähentää niiden antaman tiedon laatua ja aiheuttaa myös tulkintakiistoja.


title: Pickering (Kanada)

text: Pickering on 87 838 asukkaan (2006) kaupunki Ontarion provinssin eteläosassa Kanadassa. Pickering sijaitsee Durhamin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta.


title: Pickering (Kanada)

text: Kaupunki sai alkunsa 1970-luvun alkupuolella, alueelle oli tarkoitus rakentaa noin 250 000 asukkaan kaupunki suunnitellun uuden kansainvälisen lentoaseman läheisyyteen. Lentoasemaa ei kuitenkaan useista syistä koskaan rakennettu.


title: Pickering (Kanada)

text: Kaupungin alueella sijaitsee Pickeringin ydinvoimalaitos, jossa on kaikkiaan kahdeksan reaktoria ja tuottaa 4 124 MW sähköenergiaa. Voimala on yksi suurimmista ydinvoimaloista maailmassa ja toiseksi suurin Kanadassa.


title: Tero Heinämäki

text: Tero Antero Heinämäki (s. 22. huhtikuuta 1970 Turku) on suomalainen teatteriohjaaja, joka aloittaa elokuussa 2010 Joensuun kaupunginteatterin johtajana. Hän on toiminut aiemmin ohjaajana Kouvolan kaupunginteatterissa ja vieraillut myös Hämeenlinnan ja Oulun kaupunginteattereissa. Heinämäen edeltäjä Joensuussa on Riku Innamaa.


title: Martti Hakola

text: Martti Hakola (s. 24. marraskuuta 1907 Seinäjoki) on uransa lopettanut suomalainen pesäpalloilija ja yleisurheilija.


title: Martti Hakola

text: Martti Hakola pelasi pesäpallon SM-sarjassa 1934 (Seinäjoen Maila-Jussit), ja 1935–1938 (Viipurin Pallonlyöjät), jonka jälkeen lopetti varsinaisesti, mutta jäähdytteli vielä ikämiehissä. Hakola pelasi Itä–Länsi-otteluissa 1933–1937. Yleisurheilussa parhaiksi saavutuksiksi jäivät 5-ottelun SM-pronssi Martti Tolamon ja Urho Koivistoisen jälkeen 1929 ja pituushypyn ennätys 690.


title: Martti Hakola

text: Martin vaimo Rakel on pesäpalloilun Suomen mestari vuodelta 1934 (VPL) ja myös lapset Arto, Olli (pesäpallo) ja Leena ovat palloilijoita. Leenan poika, Oula Jääskeläinen oli puolestaan Suomen paras taitoluistelija 1980-luvun lopulla ja 1990-luvun alussa.


title: Martti Hakola

text: Pelaajana:


title: Martti Hakola

text: Pesäpallotuomarina:


title: Martti Hakola

text: Ansiomerkit:


title: Petri Forsman

text: Petri Forsman (s. 13. joulukuuta 1968) on suomalainen seikkailu-urheilija ja suunnistaja. Hän on voittanut seikkailu-urheilussa kansainvälisiä kilpailuja. MM-kisoissa hän voitti lajin ensimmäisen maailmanmestaruuden vuonna 2001 Nokia Adventure -joukkueen kapteenina ja sijoittui hopealle vuonna 2006 Team Finland -joukkueessa. Suunnistuksen MM-kilpailussa Forsman voitti viestipronssia vuonna 1993. Jukolan viestissä hän on suunnistanut voittajajoukkueessa vuosina 1987 (Hiidenkiertäjät), 1991 (IFK Södertälje) ja 1994 (Turun Suunnistajat). Tiomila-viestissä hän oli voittajajoukkueessa vuosina 1992 (IFK Södertälje) ja 1994 (Turun Suunnistajat). Pyöräsuunnistuksen Suomen mestaruuden hän voitti vuonna 2000.